title: Tranyylisypromiini

text: Tranyylisypromiini kehitettiin vuonna 1946 amfetamiinin analogiksi ja sitä kokeiltiin inhalaattoreissa, mutta tämä tapa ei ollut toimiva. Yhdisteen huomattiin olevan monoamiinioksidaasin estäjä ja se tuotiin Yhdysvalloissa markkinoille vuonna 1961. Tranyylisypromiini on monoamiinioksidaasin estäjä ja entsyymin inhiboituminen kohottaa noradrenaliinin, serotoniinin ja adrenaliinin pitoisuuksia aivoissa. Yhdiste on myös mieto stimulantti. Tranyylisypromiinin farmakologinen profiili on malko samankaltainen feneltsiinin kanssa, joskin entsyymin inhibitoituminen ei ole yhtä usein pitkittynyt.


title: Tranyylisypromiini

text: Tranyylisypromiinin imeytyminen ruuansulatuskanavasta vaihtelee potilailla, mutta on yleensä melko hyvä. Ihmisen elimistössä lääkeaine metaboloituu maksassa. Aineen vaihduntatuotteet ovat tranyylisypromiinin N-asetyylijohdannaisia ja aromaattisen renkaan hydroksylaatiossa muodostuvia johdannaisia. On kiistelty muodostuuko tranyylisypromiinista ihmiskehossa amfetamiinia, mutta näin ei todennäköisesti ole. Aine inhiboi sen aineenvaihduntaan osallistuvia entsyymejä CYP2C19, CYP2D6 ja CYP2C9, jotka kuuluvat sytokromi P450-ryhmään.


title: Tranyylisypromiini

text: Tranyylisypromiini on piristävä aine, joten sivuvaikutuksena aineen käytöstä voi seurata unettomuutta ja hermostuneisuutta. Myös antidiureettisen hormonin hypersekreetiotapauksia on raportoitu. Tranyylisypromiini voi aiheuttaa myös fyysistä riippuvaisuutta ja vieroitusoireina on päänsärkyä, ahdistuneisuutta ja rauhattomuutta. Yhdiste ei useinkaan ole ensimmäinen valinta masennuksen hoitoon.


title: Tranyylisypromiini

text: Tranyylisypromiinia voidaan syntetisoida usealla eri tavalla. Tadeschin vuonna 1961 ja Burgerin ja Yostin vuonna 1984 kehittelemä synteesi menee seuraavasti. Lähtöaineiden styreenin ja etyylidiatsoasetaatin reaktiossa muodostuu 2-fenyylisyklopropaanikarboksyylihapon etyyliesterin cis- ja trans-isomeereja, joista trans-isomeeri on vallitseva. Tämän jälkeen esteri hydrolysoidaan natriumhydroksidin avulla. Trans-isomeeri hydrolysoituu nopeammin, jolloin tuote oli pääasiassa trans-2-fenyylisyklopropaanikarboksyylihappoa. Puhtautta voidaan parantaa uudelleenkiteytyksen avulla. Tämä karboksyylihappo reagoi tionyylikloridin kanssa, jolloin muodostuu happokloridijohdannainen. Tämä happokloridi reagoi natriumatsidin kanssa ja tätä reaktiota seuraa atsidin toisiintuminen isosyanaatiksi eli tapahtuu Curtius-toisiintuminen. Isosyanaatin hydrolyysin tuotteena muodostuu tranyylisypromiinia.


title: Tomorrow Never Knows

text: Tomorrow Never Knows on The Beatlesin vuonna 1966 ilmestyneen "Revolver"-albumin viimeinen kappale. John Lennon oli tehnyt laulun saman vuoden tammikuussa ja se äänitettiin albumin raidoista ensimmäisenä. Laulu edusti tyylillisesti psykedeelista rockia. Abbey Roadin studioiden uusimman tekniikan avulla luodut erilaiset ääniefektit olivat kappaleelle tunnusomaisia. Monet ovat pitäneetkin sitä Beatlesin psykedeelisimpänä lauluna.


title: Tomorrow Never Knows

text: Lennon kirjoitti ”Tomorrow Never Knowsin” LSD:n inspiroimana. Hän omi kappaleen alkutekstit suoraan Timothy Learyn kirjasta "Psychedelic Experience, "johon ne puolestaan oli lainattu ikivanhasta tiibetiläisestä kuolleiden kirjasta ("The Tibetan Book of the Dead") Lennon kertoi tuottaja George Martinille haluavansa kappaleen kuulostavan siltä kuin idän pyhä mies pitäisi messua tuhannen munkin säestämänä. Lennonin ääni kuulosti samanaikaisesti kaukaiselta ja etäiseltä. Kompressorit, limitterit, oskillaattit, viivelaitteet ja varispeed-nauhurit mullistivat aiemmat tavat käsitellä musiikkia. Tätä tekniikkaa hyödyntämällä synnytettiin kappaleelle kokonaan uudenlaisia äänikuvia. Eräs hyvä esimerkki tällaisesta on Paul McCartneyn nauru, joka soitettiin takaperin ja vääristeltiin kuulostamaan merilokkien kutsuhuudoilta.


title: Kyttälän saha

text: Kyttälän saha on Kokemäenjoen Kyttälän haarassa sijainnut saha, joka on lopettanut toimintansa. Saha aloitti toimintansa vuonna 1941, ja sen rakennutti Anselm Ranta (1885–1980).


title: Kyttälän saha

text: Viereisessä Mantansaaressa oli työväen ja johtajien asuntoja.


title: ARA Hércules (B-52)

text: ARA Hércules (runkonumerot D-1 ja B-52) on Argentiinan laivaston tyypin 42 hävittäjä. Alus on muutettu 1999 kuljetusalukseksi, jolloin se liitettiin maihinnousulaivastoon.


title: ARA Hércules (B-52)

text: Alus tilattiin 18. toukokuuta 1970 Vickers Shipbuildingin telakalta Barrow-in-Furnessista. Sen köli laskettiin 16. kesäkuuta 1971 ja alus laskettiin vesille 24. lokakuuta 1972. Alus valmistui 10. toukokuuta 1976 ja se otettiin palvelukseen 19. syyskuuta.


title: ARA Hércules (B-52)

text: "ARA Hércules" osallistui Falklandin sotaan sisaraluksensa "ARA Santisima Trinidadin" kanssa suojaten lentotukialus "ARA Veinticinco de Mayoa". Alus modernisoitiin 2000 Talcahuanossa Chilessä, jolloin sen lentokantta ja konesuojaa laajennetiin kahden helikopterin käyttämiseksi. Alus operoi muutosten jälkeen kahdella Sea King helikopterilla ja se kykenee kuljettamaan 238 merijalkaväen sotilasta varusteineen.


title: The Love Guru

text: The Love Guru on vuonna 2008 julkaistu komediaelokuva. Elokuvan pääosia esittävät muun muassa Mike Myers, Jessica Alba, Romany Malco, Meagan Good, Verne Troyer, Justin Timberlake, Telma Hopkins, Manu Narayan, John Oliver ja Ben Kingsley. Omana itsenään elokuvassa esiintyvät muun muassa Mike Myers, Mariska Hargitay, Jessica Simpson, Kanye West, Val Kilmer, Morgan Freeman, Rob Blake ja Deepak Chopra. Elokuvan on ohjannut Marco Schnabel. Elokuva oli taloudellinen floppi, sai huonot arvostelut kriitikoilta ja voitti kolme Razzie-palkintoa huonoimmasta elokuvasta, huonoimmasta miespääosasta ja huonoimmasta käsikirjoituksesta.


title: Mökinihmekukka

text: Mökinihmekukka eli ihmekukka ("Mirabilis jalapa") on ihmekukkakasvien heimoon kuuluva ruohokasvi, jonka alkuperäinen elinalue on trooppinen Amerikka.


title: Mökinihmekukka

text: Mökinihmekukka on 50–100 senttimetriä korkeaksi kasvava monivuotinen, pystykasvuinen ruoho. Sen lehdet ovat vastakkaiset ja ruodilliset. Torvimaisissa kukissa on viisi liuskaa ja ne ovat noin kolme senttimetriä leveät. Väriltään kukat voivat olla punaiset, keltaiset, valkoiset tai kirjavat.


title: Mökinihmekukka

text: Jos valko- ja punakukkainen yksilö risteytetään, saadaan vaaleanpunakukkaisia jälkeläisiä. Risteyttämällä näitä keskenään saadaan valko-, puna- ja vaaleanpunakukkaisia jälkeläisiä suhteessa 1:1:2.


title: Kirjorönsylilja

text: Kirjorönsylilja ("Chlorophytum comosum") on lähtöisin trooppisesta Etelä-Afrikasta. Se on kuitenkin kotiutunut myös muualle maailmaan. Rönsyliljoja käytetään huonekasveina.


title: Kirjorönsylilja

text: Rönsylilja on ruohovartinen, monivuotinen kasvi, joka kasvaa noin 60 cm korkeaksi. Sillä on paksut ja noin 5–10 senttimetriä pitkät mukulat. Kapeat lehdet kasvavat 20–45 cm pitkiksi, ja ovat noin 6–25 cm leveät.


title: Kirjorönsylilja

text: Kukkia kehittyy pitkässä haarallisessa kukinnossa, joka voi kasvaa jopa 75 cm pitkäksi ja joka taipuu lopulta alaspäin. Alun perin kukkia ilmestyi 1–6 kukan rykelmissä kukinnon varressa. Jokainen rykelmä sijaitsee suojalehden tuntumassa, jonka pituus vaihtelee kahdesta kahdeksaan senttimetriin ja se pienenee kukinnon loppua kohden. Ensin kasvaneista kukista suurin osa kuolee ja siksi kukinnot ovat melko harvoja.


title: Kirjorönsylilja

text: Yksittäiset kukat ovat vihertävän valkoisia. Kukassa on kuusi kehälehteä, jotka ovat 6–9 millimetriä pitkät.


title: Kirjorönsylilja

text:
Kirjorönsylilja on suosittu huonekasvi. Laji, jossa on kokonaan vihreät lehdet muodostaa vain pienen osan myydyistä kasveista. Yleisempiä ovat kaksi kirjavampaa lajiketta:
Rönsyliljoja on helppo hoitaa, koska ne selviytyvät hyvin erilaisissa olosuhteissa. Ne voivat selviytyä jopa 2 °C:n lämpötilassa, mutta ne kasvavat parhaiten 18 °C - 32 °C:n lämpötilassa. Kasvit voivat vahingoittua korkeiden boori- tai fluoridiarvojen takia.


title: Kirjorönsylilja

text: Rönsyliljan on myös osoitettu vähentävän sisätilojen ilmansaasteita.


title: Koripallon miesten SM-sarjakausi 1977–1978

text: Kausi 1977–1978 oli 38. kausi, jolloin pelattiin koripallon miesten Suomen mestaruudesta. Mestaruuden voitti Torpan Pojat. Playhonka voitti hopeaa ja Pantterit pronssia. Runkosarja pelattiin kahdessa lohkossa. Runkosarjan länsilohkon voitti Torpan Pojat ja itälohkon Playhonka.


text: Sarja alkoi 22. lokakuuta 1977. Se pelattiin ensimmäisen kerran kaksilohkoisena ja nelinkertaisena.


text: Porvoon Tarmo nousi suoraan mestaruussarjaan.


title: Johannes Åkerholm

text: Johannes (Joh.) Åkerholm ( 16. huhtikuuta 1901 Brudsund, Maksamaa – 21. tammikuuta 1963 Jepua) oli suomalainen ruotsin kielellä kirjoittanut kirjailija.


title: Johannes Åkerholm

text: Maksamaan saaristossa asuneeseen kalastajaperheeseen syntynyt Åkerholm toimi taksinkuljettajana Vaasassa ja Jepualla. Åkerholm julkaisi kaksi Merenkurkun tienoille sijoittuvaa saaristolaisromaania sekä pohjalaiseen torpparikylään sijoittuvan romaanin "Walter går vilse". Hän kirjoitti myös novelleja lehtiin.


title: Etti Joutsen

text: Kaarlo Edvin (Etti) Joutsen (sukunimi vuoteen 1906 "Hellsberg"; 3. heinäkuuta 1886 Pertteli – 5. marraskuuta 1967) oli suomalainen kirjailija.


title: Disa Lindholm

text: Disa Margareta Lindholm (7. syyskuuta 1916 Helsinki – 24. elokuuta 1967 Helsinki) oli suomalainen ruotsin kielellä kirjoittanut runoiilija.


title: Duudsonit tuli taloon

text: Duudsonit tuli taloon on Duudsonit-ryhmän televisiosarja, jonka ensimmäinen jakso esitettiin 12. tammikuuta 2012 Sub-kanavalla. Sarjassa ryhmän jäsenet Jukka, Jarppi, Jarno ja HP vierailevat kahden päivän ajan erilaisten lapsiperheiden tai yhteisöjen luona tutustuen heihin ja heidän erinäisiin ongelmiinsa. Yleisesti jaksoissa ensimmäisen päivän ajan Duudsonit tutustuvat perheiden ja yhteisöjen toimintatapoihin sekä sääntöihin, ja toisena päivänä he ottavat "määräysvallan" ja yrittävät ratkoa näiden erilaisia ongelmia.


title: Duudsonit tuli taloon

text: Sarjan ohjelmaformaatti "Rockstar Home Invasion" on myyty Saksaan, Ranskaan, Tanskaan ja Norjaan. Ulkomailla Duudsonit eivät itse esiinny ohjelmassa, vaan paikallinen tuotantoyhtiö ja tv-kanava etsivät parhaiten rooliin sopivat esiintyjät.


title: Duudsonit tuli taloon

text: "Duudsonit tuli taloon" -sarjan ensimmäisen tuotantokauden jaksot kuvattiin loppukesän ja syksyn 2011 aikana ennakkoon valittujen perhekohteiden omissa kodeissa ympäri Suomea. Kauden esittäminen alkoi Subilla alkuvuodesta 2012. Ensimmäisen tuotantokauden jaksot julkaistiin DVD:llä 22. kesäkuuta 2012 MTV3-kanava esitti ensimmäisen kauden jaksot uusintana 13. toukokuuta – 15. heinäkuuta 2013.


title: Duudsonit tuli taloon

text: Ohjelman toinen tuotantokausi nähtiin keväällä 2013. Toisella tuotantokaudella Duudsonit tutustuivat entistäkin vaikeampiin suomalaisten perheiden ongelmiin ja syventyivät niihin entistä enemmän. Toisen kauden jaksot julkaistiin DVD:llä 12. heinäkuuta 2013. MTV3 esitti toisen kauden uusintana 29. heinäkuuta – 2. syyskuuta 2013.


title: Duudsonit tuli taloon

text: Kolmas kausi nähtiin loppukeväällä 2014. Kolmannella kaudella Duudsonit auttoivat perheiden lisäksi myös kokonaisia yhteisöjä. Kaudella oli lisäksi myös entistä vaikeampia ja isompia ongelmia. Kolmannen tuotantokauden jaksot julkaistiin DVD:llä 24. lokakuuta 2014. Kausi esitettiin uusintana MTV3-kanavalla kesällä 2014.


title: Duudsonit tuli taloon

text: MTV tiedotti maaliskuussa 2018, että ohjelmassa on luvassa neljäs tuotantokausi. Edellisillä kausilla ollut Jukka Hilden ei jatka ohjelmassa. Kausi kuvattiin kevään ja kesän aikana 2018. = Spesiaalijakso


title: Duudsonit tuli taloon

text: Duudsonit matkasivat Las Vegasista maaliviivalle Los Angelesiin. Jaksosta koottiin myös yhdeksänosainen nettisarja, jota esitettiin 3. syyskuuta – 29. lokakuuta 2012 MTV Katsomo -palvelussa.


title: Duudsonit tuli taloon

text: Duudsonit ajoivat Gumball-rallissa ympäri Amerikkaa.


title: Duudsonit tuli taloon

text: Duudsonit ajoivat Amerikan länsirannikolla kuuluisassa "Bullrun"-rallissa, kunnioittaen Britney-possunsa muistoa. Duudsonit ripottelevat kuolleen lemmikkipossunsa tuhkaa ympäri Amerikkaa taistellakseen kilpailun voitosta. Kilpailukumppanit jekuttavat Duudsoneita kisan aikana.


title: Miska Suves

text: Miska Suves (s. 1972 Pori) on entinen suomalainen jääpalloilija, joka pelasi suurimman osan urastaan Ruotsissa.


title: Miska Suves

text: Miska Suveksen kasvattajaseura on porilainen Narukerä. Suomessa hän edusti kaksi kautta myös Jyväskylän Seudun Palloseuraa, jossa Suves voitti kaksi Suomen mestaruutta. Ruotsin Damallsvenskanissa hän pelasi IK Götan ja AIK:n joukkueissa. AIK:n riveissä Suves voitti Ruotsin mestaruuden yhdeksän kertaa. Hän oli Ruotsin pääsarjan paras maalintekijä vuosina 1996 ja 1997 ja vuonna 1998 Suves valittiin vuoden naispelaajaksi Ruotsissa.


title: Miska Suves

text: Suomen naisten jääpallomaajoukkueessa Suves pelasi yhteensä 22 A-maaottelua, voittaen MM-pronssia kahdesti. Vuoden 2004 turnauksessa hän oli Suomen joukkueen paras maalintekijä. Suves on myös valmentanut Ruotsin naisten jääpallomaajoukkuetta vuosina 2000-2002 sekä toiminut Ruotsin jääpalloliiton hallituksessa.


title: Miska Suves

text: Myös Suveksen veljet Juri ja Patrick Suves ovat entisiä jääpalloilijoita. Heistä Patrick pelasi sisarensa tavoin AIK:ssa. Miska Suveksen kasvattajaseura Narukerä on nimennyt Suveksen Porin jääpalloritareiden joukkoon. Miska Suves on opiskellut Tukholman yliopistossa ja työskentelee nykyään ruotsalaisessa IT-alan yrityksessä.


title: Miska Suves

text: Jääpallon lisäksi Suves on pelannut jalkapalloa. Hän edusti naisten SM-sarjassa Turun Pyrkivää sekä I divisioonassa Porin Pallo-Tovereiden ja NiceFutiksen joukkueita. Suves pelasi myös kolme nuorten maaottelua.


title: United States Marijuana Party

text: United States Marijuana Party on yhdysvaltalainen poliittinen puolue. Se toivoo loppua huumeiden vastaiselle sodalle ja sallisi muun muassa kannabiksen vastuullisena pitämänsä käytön sekä kasvatuksen omaan käyttöön. Puolue määrittelee kannabiksen alkoholia ja tupakkaa vähemmän vaaralliseksi päihteeksi.


title: United States Marijuana Party

text: Loretta Nall perusti puolueen jouduttuaan pidätetyksi kannabiksen hallussapidosta vuonna 2002. Alabamassa asuva Nall jätti puolueen lähtiessään vuonna 2006 kuvernööriehdokkaaksi puolueenaan libertaarit. Marijuanapuolue on kuitenkin jatkanut toimintaansa ja ehdokkaiden tukemista eri vaaleissa.


title: Sammon koulu

text: Sammon koulu on koulu Tampereen Kalevassa. Sammon koulu on 1.–9. vuosiluokkien yhtenäiskoulu, jonka opetussuunnitelmaan sisältyy myös liikuntapainotteisuutta.


title: Sammon koulu

text: Koulurakennus on otettu käyttöön vuonna 1957. Kiinteistön peruskorjaus on toteutettu vuosien 2005–2008 välisenä aikana, jolloin opetus-, liikunta-, ruokailu- ym. tilat on uusittu. Rakentamisen viimeinen vaihe valmistui elokuussa 2008. Nyt myös 1.–6. vuosiluokat toimivat uusissa tiloissa Teiskontien kantatalon yhteydessä. Sammon koulussa on oppilaita 1.–6. vuosiluokilla noin 120 ja 7.–9. vuosiluokilla noin 490 sekä opettajia ja muuta henkilökuntaa noin 60.


title: Sammon koulu

text: Sammon koulussa toimii kaksi erityisluokkaa, jotka painottuvat asperger-opetukseen.


title: Sammon koulu

text: Sammon koulun pihassa on Jumppahuiti-patsas.


title: Sammon koulu

text: Entinen Pellervon koulu siirtyi kesällä 2008 valmistuneeseen Sammon koulun lisäsiipeen. Rakennuksessa toimivat luokat 1-6. Ruokailut ja liikuntatunnit ovat samoissa tiloissa yläasteen kanssa, mutta eri aikaan.


title: Ympäristösuunnittelu

text: Ympäristösuunnittelu on vähän käytetty termi suomen kielessä, mutta voidaan väittää, että esimerkiksi termi ympäristösuunnittelija määrittelee sen implisiittisesti. Lisäksi Aalto-yliopistossa on vuodesta 2009 ollut ympäristösuunnittelun tietotekniikan professuuri.


title: Ympäristösuunnittelu

text: Ympäristösuunnittelu on, englanninkielistä termiä "environmental management" mukaillen, ympäristön tilan parantamista siinä mielessä kuin ihminen on sitä tilaa huonontanut tai se on ihmisen kannalta huono. Ympäristösuunnittelun voi ajatella olevan rinnakkainen termi esimerkiksi liikennesuunnittelulle (rakennetun ympäristön erään osan suunnittelua) ja vesistösuunnittelulle (vesitalouden yksi osa-alue).


title: Ympäristösuunnittelu

text: Ympäristösuunnittelun tietotekniikka


title: Nikolai Sjöman

text: Anders Johan Nikolai Sjöman (31. toukokuuta 1847 Kirkkonummi – 24. toukokuuta 1912 Helsinki) oli suomalainen sotilas- ja hallintomies, joka palveli Venäjän laivastossa ja toimi lopulta Suomen luotsi- ja majakkalaitoksen päällikkönä 1894-1910. Hän saavutti vuonna 1906 kenraaliluutnantin arvon.


title: Adobe Photoshop Lightroom

text: Adobe Photoshop Lightroom on digitaalisten valokuvien hallinta- ja muokkausohjelmisto. Adobe Systems kehitti ohjelman macOS ja Microsoft Windows -alustoille avustamaan Adobe Photoshop -kuvankäsittelyohjelman käyttäjiä hallinnoimaan suuria määriä kuvia ja tekemään jälkituotannon vaiheita.


title: Juokse sinä humma

text: Juokse sinä humma on Tapio Rautavaaran tunnetuksi tekemä laulu, jonka hän levytti ensimmäisen kerran vuonna 1953. Laulu perustuu kansansävelmään, jota Rautavaara on muokannut ja lisännyt sanoihin omaa tekstiään. Rautavaara kertoi, että oli kerännyt laulun sanoja eri lähteistä, miettinyt ja muokannut laulua pitkään mielessään, ennen kuin levytti sen. Laulun alkuperäisessä tekstissä, joka on julkaistu Erkki Ala-Könnin toimittamassa "Härmän laulukirjassa", oli Rautavaaran mielestä liikaa rehvakkuutta ja uhoa, ja hän jätti siitä jäljelle vain säkeen ""juokse sinä humma kun tuo taivas on niin tumma ja kotia pitkänlainen matka"". Rautavaara lievensi tekstiä ja lisäsi siihen elämänfilosofiaa. Hän itse oli vakuuttunut siitä, että laulun suosion salaisuus oli säkeessä ""voi kuinka pieninä palasina onkaan mun leipäni maailmalla"", jossa oli heijastuksia hänen omasta työstään.


title: Juokse sinä humma

text: Myös sovitustyö studiossa yhdessä George de Godzinskyn kanssa vei aikaa. Lopputuloksena oli yksi Rautavaaran tunnetuimmista levytyksistä. Rautavaara levytti laulun vielä uudelleen 1967, tällä kerralla Toivo Kärjen sovituksena.


title: Juokse sinä humma

text: Rautavaara oli urheilun merkeissä tutustunut tšekkiläisiin Dana ja Emil Zatopekiin, jotka muistelivat hänen laulelleen "Juokse sinä humma" -laulua jo Lontoon olympialaisten aikaan. Dana ja Emil Zatopekista sekä Liisa ja Tapio Rautavaarasta tuli elinikäiset ystävät, ja "Juokse sinä humma" oli yksi Zatopekien lempilauluista.


title: Vain merimies voi tietää

text: Vain merimies voi tietää on Tapio Rautavaaran säveltämä ja Heikki Saaren sanoittama laulu, joka tunnetaan parhaiten Rautavaaran levytyksenä.


title: Vain merimies voi tietää

text: Laulu on yksi ensimmäisistä Rautavaaran omien sävellysten levytyksistä. Ensimmäinen versio levytettiin 1951, ja sen sovitus on Georg Malmsténin. Uudempi versio on vuodelta 1963, sovittajana Harry Bergström.


title: Ernst Andersin

text: Ernst Fredrik Andersin (13. syyskuuta 1856 Valkeala – 14. helmikuuta 1926 Viipuri) oli suomalainen insinööri ja merenkulkuneuvos.


title: Ernst Andersin

text: Andersin oli mukana rakentamassa yhteensä 11:tä majakkaa, ja hän toimi muun muassa Bengtskärin majakan rakennustöiden johtajana. Useimpien virkamiesten tavoin hän erosi tehtävästään vuonna 1912 vastalauseeksi luotsi- ja majakkalaitoksen venäläistämiselle. Hän sai kuitenkin virkansa takaisin vuonna 1917, ja hänet nimitettiin sittemmin merenkulkuneuvokseksi.


title: Ernst Andersin

text: Ernst Andersinin isä oli muun muassa Postihallituksen pääjohtajana toiminut Fredrik Alexander Andersin ja sisar Helsingin tyttölukion rehtori Hanna Andersin.


title: Greatest Hits (Anna Abreu)

text: Greatest Hits on Anna Abreun 22. helmikuuta 2012 julkaistu ensimmäinen kokoelmalevy. Kokoelman perusversio sisältää vain CD:n, jolle on kerätty kaikki Abreun julkaisemat singlet, sekä satunnaisia albumiraitoja. Kokoelmasta julkaistiin myös versio, joka sisältää DVD-levyllä kaikki Abreun musiikkivideot sekä dokumentin.


title: Hämähäkinruohot

text: Hämähäkinruohot ("Thesium") on kasvisuku santelikasvien heimossa. Siihen kuuluu 325 lajia Vanhassa maailmassa kasvavia ruohomaisia kasveja. Hämähäkinruohot ovat puoliloisia, jotka loisivat muiden kasvien juuristossa. Pohjoismaissa kasvaa kaksi hämähäkinruoholajia, ketohämähäkinruoho ("Thesium alpinum") Etelä-Ruotsissa ja arohämähäkinruoho ("Thesium ebracteatum") Tanskassa.


title: Brook Kerr

text: Brook Kerr (s. 21. marraskuuta 1973 Indianapolis, Indiana, Yhdysvallat) on yhdysvaltalainen näyttelijä.


title: Brook Kerr

text: Brook Kerr tunnetaan parhaiten Whitney Russellin roolista saippuasarjassa "Passions". Hän näytteli sarjassa vakituisesti vuosina 1999–2007. Hän palasi sarjaan sen muutaman viimeisen jakson ajaksi vuonna 2008.


title: Brook Kerr

text: Samana vuonna Kerr sai Tara Thorntonin roolin "True Blood" -sarjan alkuperäisestä pilottijaksosta, jota ei esitetty televisiossa. HBO tilasi jakson perusteella sarjan ensimmäisen tuotantokauden, mutta Taran esittäjäksi vaihdettiin Rutina Wesley.


title: Brook Kerr

text: Vuonna 2009 Kerr näytteli televisioelokuvassa "Flower Girl". Hän on vieraillut useissa televisiosarjoissa kuten "Moesha", "" ja "".


title: Brook Kerr

text: Brook Kerr on kotoisin Indianapolisista Indianasta. Hän muutti Los Angelesiin luomaan näyttelijänuraa valmistuttuaan lukiosta.


title: Brook Kerr

text: Kerr on ollut yhdessä puolisonsa Christopher Warrenin kanssa teini-ikäisestä asti. Kerr sai 16-vuotiaana Warrenin kanssa pojan. Kerrin ja Warrenin poika Chris Warren Jr. on nykyään näyttelijä.


title: Ajokkaat

text: Ajokkaat ("Zostera") on vesikasvisuku ajokaskasvien heimossa. Siihen kuuluu 12 lajia, joiden levinneisyysaluetta ovat maailman kaikki valtameret. Ajokkaat ovat tyypillisesti monivuotisia uposkasveja, joilla on suikertava juurakko ja nauhamaiset lehdet.


title: Ajokkaat

text: Pohjoismaissa kasvaa kolme ajokaslajia:


title: Ajokkaat

text: Yleisin on meriajokas, jota kasvaa Pohjoismaissa Atlantin rannikolla laajasti ja Itämeren eteläosassa. Suomessa meriajokasta esiintyy harvinaisena lounaisrannikolla ja laji on silmälläpidettävä.


title: Käsikello

text: Käsikello on kellosoitin, joka on tehty kuten pieni kirkonkello, johon on lisätty käsikahva.


title: Käsikello

text: Tiettävästi ensimmäinen pieni käsikello valettiin Englannissa vuonna 1696.


title: Käsikello

text: Käsikelloilla voidaan soittaa erilaista musiikkia melkein rajoituksetta. Kelloja soitetaan yleensä kuoroissa, joissa on useita soittajia. Kellot ovat asetettuna pöydälle soittajien eteen. Käsikelloilla soitetaan musiikkia siten, että yksi käsikello vastaa yhtä säveltä ja yksi soittaja vastaa useasta sävelestä eli useasta kellosta. Välillä soittajat vaihtavat kelloja keskenään, sillä suuret bassokellot painavat jopa neljä kilogrammaa. Kelloja kiertämällä ja vääntämällä saadaan kello soimaan eri tavoilla.


title: Käsikello

text: Suosituinta käsikellon soitto on sen kotimaassa Britteinsaarilla. Manner-Euroopassa on noin viitisenkymmentä käsikellokuoroa ja Suomessa niitä on viisi. Tallinnassa sijaitsevassa musiikkikoulussa käsikellon soittoa voi opiskella pääaineena.


title: Käsikello

text: Suomessa olevat viisi käsikellokuoroa sijaitsevatDolce-kuorolla on Suomen laajin kellokokoelma, jossa on 189 kelloa. Niitä kaikkia käytetään esiintymisissä.


title: Bruno von Querfurt

text: Bruno von Querfurt (970–14. helmikuuta 1009, tunnettu myös nimillä Brun ja Boniface) oli saksalainen lähetyssaarnaajana toiminut piispa. Hän sai surmansa marttyyrinä Liettuassa tai nykyisen Kaliningradin (silloinen Preussi) alueella ja hänet julistettiin myöhemmin pyhimykseksi. Hänen nimikkopaastopäiväänsä vietetään 19. kesäkuuta.


title: Bruno von Querfurt

text: Bruno syntyi noin vuonna 970 querfurtilaiseen aatelisperheeseen nykyisessä Saksi-Anhaltin osavaltiossa Saksassa. Hänen on joissain yhteyksissä väitetty olleen sukua Pyhän saksalais-roomalaisen keisarikunnan keisari Otto III:lle. Brunon perhe lähetti hänet noin 6-vuotiaana Magdeburgiin opiskelemaan. Hän pääsi jo nuorena Magdeburgin katedraalin kaniikiksi. Magdeburgissa hän tutustui tuolloin 15-vuotiaaseen Otto III:een, joka otti hänet mukaansa Roomaan noustessaan valtaan ja saadessaan kruununsa siellä vuonna 996. Roomassa hän puolestaan tutustui Pyhään Adalbertiin, joka sai surmansa vuotta myöhemmin lähetyssaarnaajana Preussissa. Hän vietti lisäksi paljon aikaansa Aventinen luostarissa, mutta ryhtyi itse varsinaiseen luostarielämään vasta myöhemmin Pereumin luostarissa, joka sijaitsi Ravennan lähellä olevalla saarella. Luostari oli tuolloin Pyhän Romualdin alaisuudessa. Luostarissa hän eli tiukan askeettista elämää. Hän opiskeli myös italian kieltä. Paavi Sylvester II teki hänestä pakanoiden arkkipiispan vuonna 1003, mutta jätti tähän vaadittavan konsekraation eli virkaan vihkimisen Magdeburgin arkkipiispan hoidettavaksi. Bruno lähti Italiasta Magdeburgiin vuonna 1004 ja sai vihkimyksensä.


title: Bruno von Querfurt

text: Brunon oli tarkoitus aloittaa työnsä Puolassa, mutta sota paikallisen ruhtinaan ja Henrik II Pyhän välillä esti aikeet. Sen sijaan hän aloitti toimintansa Ratisbonissa ja lähti myöhemmin Unkariin. Unkarissa hän myös sai valmiiksi kirjansa Pyhän Adalbertin elämästä. Unkarissa paikallinen vastustus käännytystyölle osoittautui liian kovaksi ja vuonna 1007 hän lähti Kiovan Venäjälle. Siellä hän käännytti petsenegejä viiden kuukauden ajan ja sai aikaan rauhansopimuksen näiden ja Kiovan Venäjän välillä. Vuoden 1008 puolivälissä hän lähti Puolaan, jossa hän vihki piispan Ruotsiin. Hän yritti myös epäonnistuneesti suostutella kirjeellä Henrik II:n lopettamaan sotansa Puolan kanssa.


title: Bruno von Querfurt

text: Vuoden 1008 lopulla hän lähti kahdeksantoista seuralaisen kanssa lähetysretkelle Preussiin. Ei ole kuitenkaan täysin selvää, oliko kyseessä Preussi vai Liettua, sillä alueiden kesken ei tuolloin yleensä tehty eroa. Brunon matkasta alueella kertovassa Quedlinburgin luostarin annaalissa esiintyy ensimmäisen kerran Liettuan latinalaistettu slaavilainen nimitys "Litva". Brunon kerrotaan kastaneen paikallisen kuninkaan nimeltä Netimer ja 300 tämän alaisuudessa ollutta miestä vuoden 1009 puolella. Tämän jälkeen hän lähti itään ja lähellä Rusin rajaa paikallinen ruhtinas mestasi hänet ja hirtti suurimman osan hänen seuralaisistaan 14. helmikuuta. Sittemmin puolalainen ruhtinas Boleslav hankki hänen ruumiinsa takaisin Puolaan.


title: Suurin voitto

text: Suurin voitto on Hannu Lemisen ohjaama sairaalaelokuva vuodelta 1944.


title: Suurin voitto

text: Lemisen omaan käsikirjoitukseen perustuvan elokuvan tapahtuman sijoittuvat elokuvanteon nykyaikaan, mutta sotaan siinä ei viitata. Lappiin suunnitellut ulkokuvaukset eivät sotatilanteen vuoksi toteutuneet.


title: Suurin voitto

text: Helena Kara on Elokuva-Aitan 10/1944 haastattelussa sanonut pitäneensä rooliaan vastenmielisenä.


title: Suurin voitto

text: Tarinassa sankarilääkäri Aarno Tapio (Eino Kaipainen) yrittää löytää parannuskeinoa paikkakunnalle levinneeseen epidemiaan. Hän on osapuolena kolmiodraamassa, jonka kaksi muuta osapuolta ovat hänen vaimonsa Asta Tapio (Sylvi Palo) ja sairaanhoitaja Taina Kulo (Helena Kara).


title: Suurin voitto

text: Elokuvan yleisömenestys oli vaatimaton, eivätkä aikalaiskriitikotkaan innostuneet siitä. Paula Talaskivi (Helsingin Sanomat) kirjoittaa: ”Katsoja tuntee koko ajan jutun kovin tutuksi, ikään kuin ’ylöslämmitetyksi’ tusinasta samantapaisesta amerikkalaisesta lääkärifilmistä.” Olavi Vesterdahl (Aamulehti) pitää lääkärintyötä kuvaavia jakso parhaimpina, mutta henkilökuvien käsittely olisi vaatinut tiiviimpää otetta. Väinö Haapalaisen musiikki nostettiin monessa arviossa myönteisesti esiin, ja Haapalainen saikin elokuvan 50-vuotisjuhlan musiikkipalkinnon, jonka yhteydessä mainitaan muitakin elokuvatöitään.


title: Suurin voitto

text: Myöhemmässä kritiikissä elokuvaa luonnehditaan melodraamaan pyrkiväksi mutta teennäisen lopun vuoksi latteaksi ja Eino Kaipaisen roolisuoritusta jäykäksi. Toisen kriitikon mukaan lääkäridraama on vakavan juhlallinen. Muualla yleistynyttä aihetta käsitellään tässä ensimmäisen kerran suomalaisessa elokuvassa. Elokuva jää erään arvioijan mukaan teennäisen lopun takia latteaksi, vaikka siinä on pyrkimystä melodraaman mittoihin.


title: Yleisluistelun Suomen-mestaruuskilpailut 1906

text: Suomen luistelumestaruudesta kilpailtiin Tampereella 27.-28. tammikuuta 1906. Vain miehet kilpailivat. Mestaruuden saavuttaakseen oli voitettava vähintään kaksi matkaa kolmesta. Mestariksi kahdella matkavoitolla kruunattiin HSK:n Johan Wikander. Tampereen luistinklubin 400 metrin radalla toisen käänteen säde oli 24 ja toisen 28 metriä. Kullakin matkalla palkittiin neljä parasta luistelijaa, ja erikoista oli, että kun 500 metrillä 2.sija jaettiin kahden urheilijan kesken annettiin seuraavaksi parhaalle sijaluku 3 jne... Ensimmäisenä kilpailupäivänä luisteltiin 1 500 metriä, toisena ensiksi 500 ja lopuksi 5 000 metriä.


title: Anabasis (sarjakuva)

text: Anabasis on Petri Hiltusen sarjakuvamukaelma Ksenofonin kreikankielisestä alkuteoksesta "Anabasis", joka on suomennettu nimellä "Kyyroksen sotaretki". Sarjakuvan ensimmäinen osa ilmestyi 2011 nimellä "Anabasis. 1. osa, Kyyroksen sotaretki" Arktisen Banaanin kustantamana.


title: Anabasis (sarjakuva)

text: "Anabasis" kertoo, kuinka Persian kuningas Kyyros nuorempi kokoaa vuonna 401 eaa. armeijan, johon kuuluu 10 000 kreikkalaista hopliittia, mukaan lukien Ksenofon itse. Kyyros yrittää kukistaa veljensä Artakserkses II:n, mutta kärsii tappion Kunaksan taistelussa. Kreikkalaiset palkkasotilaat päättävät tämän jälkeen marssia kotiin vihamielisen Vähän-Aasian läpi.


title: A Raisin in the Sun

text: A Raisin in the Sun on vuonna 2008 julkaistu yhdysvaltalainen draama/televisioelokuva, joka perustuu Lorraine Hansberryn näytelmään. Näytelmästä on tehty elokuvaversiot myös 1961 ja 1989. Elokuvan pääosia esittävät Sean 'P. Diddy' Combs, Sanaa Lathan, Audra McDonald, Phylicia Rashād, Justin Martin, Bill Nunn, John Stamos, David Oyelowo ja Sean Patrick Thomas. Morgan Freeman tekee elokuvassa pienen cameoroolin elokuvan kertojana. Elokuvan on ohjannut Kenny Leon.


title: Miesten yleisluistelun maailmanmestaruuskilpailut 1906

text: Yleisluistelun maailmanmestaruudesta kilpailtiin Helsingissä 24.-25. helmikuuta 1906. Vain miehet kilpailivat. Kukaan kilpailijoista ei saavuttanut mestaruuteen vaadittavaa kolmea matkavoittoa, joten mestaruus jäi jakamatta. Kilpailuun osallistui kaksi urheilijaa Venäjältä ja Norjasta, muut 14 luistelijaa edustivat Suomea.


title: Mies joka antoi partansa kasvaa

text: Mies joka antoi partansa kasvaa () on Olivier Schrauwenin vuonna 2010 ilmestynyt sarjakuva-albumi. Teos koostuu alun perin lehdissä ilmestyneistä jaksoista sekä niitä yhdistämään piirretyistä uusista jaksoista. Teoksen suomennos ilmestyi 2011 Kreegah Bundolon ja Huuda huudan kustantamana.


title: Operaatio Henkiinjäänyt

text: Operaatio Henkiinjäänyt (tunnetaan myös nimillä Iskujoukko Z ja Z-partio) () on vuonna 1982 julkaistu australialainen sotaelokuva, joka kertoo Z Special Unitin sotilaista, jotka taistelivat japanilaisia vastaan toisessa maailmansodassa. Elokuvan pääosia esittävät Mel Gibson, Sam Neill, John Phillip Law, Chris Haywood, John Waters, Chun Hsiung Ko, Sylvia Chang ja Chun Ku. Elokuvan on ohjannut Tim Burstall.


title: Hermolomamatka

text: Hermolomamatka on J. A. Mäen vuonna 2011 ilmestynyt sarjakuva-albumi. Radiopuhelimet-yhtyeen laulajana tunnetun Mäen esikoisalbumin kustansi Like.


title: Matildansarvikyy

text: Matildansarvikyy ("Atheris matildae") on kyykäärmeiden heimoon kuuluva käärmelaji. Laji löytyi Tansanian lounaisosasta ja esiteltiin joulukuussa 2011. Käärmeellä on keltamusta suomupinta, vihreät silmät sekä kaksi piikikästä sarvea. Käärme nimettiin luonnonsuojelujärjestö Wildlife Conservation Societyn Tansanian-johtajan Tim Davenportin tyttären mukaan. Davenport kuului kolmen ihmisen ryhmään, joka löysi käärmeen.


title: Poljin

text: Pojin on suomalaisen Pyöräilykuntien verkosto ry:n julkaisu ja internetsivusto. Yhdistyksen ja sen ylläpitämien julkaisujen päämääränä on tuottaa hyvinvointia kehittämällä pyöräilyä liikennemuotoina ja arkiliikuntana. Verkosto tuottaa tietoa verkoston jäsenten ja muiden pyöräilyn edistämisestä kiinnostuneiden tahojen käyttöön. Yhdistys toimii kuntien, valtionhallinnon, ELY-keskusten, yritysten ja järjestöjen sekä muiden tahojen välisenä yhteistyöverkostona.


title: Anna-Kaari Hakkarainen

text: Anna-Kaari Hakkarainen (s. 1979) on suomalainen toimittaja ja kirjailija. Hän on valmistunut taiteen maisteriksi Taideteollisesta korkeakoulusta (nykyinen Aalto-yliopisto), jossa hän opiskeli visuaalisen kulttuurin tutkimusta. Kirjoittamista hän on opiskellut Kriittisessä korkeakoulussa. Hakkaraisen isä oli kirjailija Olli Hakkarainen ja isoisotäti Tulenkantajiin kuulunut runoilija Anna Kaari, jonka mukaan Hakkarainen on saanut nimensä.


title: Anna-Kaari Hakkarainen

text: Hakkaraisen esikoisromaani "Verkko" ilmestyi Tammen kustantamana 2011. Teos sijoittuu vaihtoehtohistoriaan, jossa Suomi on neuvostotasavalta. Hänen toinen romaaninsa, balladimuotoinen Purkaus ilmestyi Tammen kustantamana 2014. Teos sijoittuu Heimaey-nimiselle saarelle Islantiin, jossa tapahtui tulivuorenpurkaus vuonna 1973. Tapahtuma on osa romaanin tematiikkaa.


title: Anna-Kaari Hakkarainen

text: Hakkaraisen kolmas romaani, Kristallipalatsi, ilmestyi syksyllä 2016. Teos on nykyaikaan sijoitettu mukaema Oscar Wilden romaanista Dorian Grayn muotokuva. Kristallipalatsi pohtii estetiikan ja elämän esittämisen merkitystä ja hakee nykyajan performatiivisuudelle vertailukohtia kaukaa kulttuurihistoriasta.


title: Ketohämähäkinruoho

text: Ketohämähäkinruoho ("Thesium alpinum") on ruohokasvi santelikasvien heimossa. Se kasvaa 10–25 senttimetriä korkeaksi. Lehdet ovat 1,5–2,5 cm pitkät ja yhden millimetrin leveät. Kukka on nelilukuinen, väriltään valkoinen. Hedelmä on kaksimillinen vihreä pähkylä, joita muurahaiset levittävät.


title: Ketohämähäkinruoho

text: Ketohämähäkinruohoa kasvaa Euroopassa ja Kaukasuksen ympäristössä. Pohjoisimmillaan se esiintyy Etelä-Ruotsissa ja Baltiassa.


title: Talvipyöräily

text: Talvipyöräily tarkoittaa talvivarustein ja useimmiten hyötyliikuntana harjoitettavaa talven ajan pyöräilyä.


title: Norberto Perini

text: Norberto Perini (6. kesäkuuta 1888 – 9. joulukuuta 1977) oli italialainen roomalaiskatolinen arkkipiispa. Hänet vihittiin papiksi 7. heinäkuuta 1912 ja nimitettiin Fermon arkkipiispaksi 22. lokakuuta 1941. Piispaksi vihkiminen seurasi 30. marraskuuta. Pääkonsekraattorina toimi Alfredo Ildefonso Schuster, jota avustivat Enrico Montalbetti ja Ettore Castelli.


title: Norberto Perini

text: Perini osallistui Vatikaanin toiseen kirkolliskokoukseen. Hän jäi eläkkeelle 21. kesäkuuta 1976.


title: Hirvenkieli

text: Hirvenkieli ("Asplenium scolopendrium", synon. "Phyllitis scolopendrium") on saniaislaji raunioisten suvussa.


title: Hirvenkieli

text: Hirvenkieli kasvaa 15–50 senttimetriä korkeaksi. Sen maavarsi on lyhyt ja tummanruskeasuomuinen. Lehden lapa on kirkkaanvihreä, nahkea ja muodoltaan kielimäinen. Se on 3–6 cm leveä ja reunaltaan aaltoileva tai nyhäinen. Lehden alapinnan juovamaiset itiöpesäkeryhmät ovat 8–18 millimetriä pitkät.


title: Hirvenkieli

text: Pohjoismaissa hirvenkieltä tavataan harvinaisena luonnonkasvina Atlantin rannikolla Norjassa, Ruotsissa ja Tanskassa sekä Gotlannin saarella. Se on myös koristekasvi.


title: Australian Kordillieerit

text: Australian Kordillieerit tai Iso Vedenjakajavuoristo () on vuorijono Itä-Australiassa. Yli 3 500 kilometriä pitkä vuorijono alkaa Queenslandin koilliskärjestä ja jatkaa sieltä itärannikkoa pitkin Uuden Etelä-Walesin läpi aina Victorian osavaltion länsiosaan saakka. Vuorijonon leveys vaihtelee noin 160–300 kilometrin välillä, ja sen korkein kohta on 2 228-metrinen Mount Kosciuszko.


title: M/S Aurora (yhteysalus)

text: M/S Aurora (IMO 9126792) on suomalainen yhteysalus. Alus liikennöi Hiittisten saaristossa Kasnäsin ja Rosalan saaren välillä.Aluksen omistaa Suomen Lauttaliikenne, aiemmin Arctia Shippingin Saaristovarustamo.


title: M/S Aurora (yhteysalus)

text: Aurora on rakennettu vuonna 1995 Olkiluodon telakalla Eurajoella. Sen pituus on 53,8 metriä ja leveys 12 metriä. Alukselle mahtuu 197 matkustajaa ja 52 henkilöautoa. Alus on M/S Auran sisaralus.


title: Enerhodar

text: Enerhodar () on kaupunki Ukrainan kaakkoisosassa Zaporižžjan alueella. Se sijaitsee Dnepriin padotun Kah’ovkan tekojärven rannalla. Kaupunki on perustettu 1970 palvelemaan Zaporižžjan ydinvoimalan tarpeita (koordinaatit ). Väkiluku oli noin 54 700 (2013).


title: Suomen ringettemaajoukkue

text: Suomen ringettemaajoukkue on maajoukkue, joka edustaa Suomea ringeten maailmanmestaruuskilpailuissa. Joukkue toimii Suomen Ringetteliiton alaisuudessa. Ringettemaajoukkue pelaa yleensä vain maailmanmestaruuskilpailuiden yhteydessä. Väliaikoina maajoukkue kootaan säännöllisesti yhteisiä leirejä varten.


title: Suomen ringettemaajoukkue

text: Suomen joukkue pelasi ensimmäiset maaottelunsa vuonna 1990 ja osallistui samana vuonna MM-kisoihin Kanadan Ontariossa. Suomi on voittanut maailmanmestaruuden kahdeksan kertaa. Lisäksi Suomi voitti vuonna 1998 eri puolilla Eurooppaa pelatussa "World Summit" -sarjassa Kanadan otteluvoitoin 3–2.


title: Suomen ringettemaajoukkue

text: Maajoukkueen päävalmentajana on keväästä 2011 lähtien toiminut Timo Himberg.


title: M/S Falkö

text: M/S Falkö (entinen Jurmo, Sääminki III) on suomalainen yhteysalus. Falkö liikennöi Nauvon saaristossa muun muassa Norrskatan, Åvensorin, Maskinnamon, Innamon ja Seilin saariin. Vuosina 1988-99 Falkö palveli Hiittisten reittialueella. Aluksen omistaa Suomen valtion Arctia Shippingin Saaristovarustamo.


title: M/S Falkö

text: Falkö on rakennettu vuonna 1976 Rauma-Repolan Savonlinnan telakalla ja liikennöi ensin Jurmo-nimisenä Iniön saaristossa sekä vuodesta 1983 vuonna 1987 tapahtuneeseen pidennykseensä asti Kiviapajan ja Savonlinnan välillä nimellä Sääminki III. Sen pituus on (pidennyksen jälkeen) 33,3 metriä ja leveys 6,6 metriä. Alukselle mahtuu 110 matkustajaa ja 8 henkilöautoa. Samaan tapaan on pidennetty myös sisaralukset Rosala ja Sääminki eli nykyiset Capella ja Rosala II sekä Satava.


title: Alvar Saukko

text: Alvar Johannes Saukko (28. marraskuuta 1929 Merijärvi – 6. tammikuuta 2007) oli suomalainen kansanedustaja. Hän toimi kansanedustajana vuosina 1975–1983. Hänet valittiin Keskustan listoilta Oulun läänin vaalipiiristä. Saukko toimi myös Suomussalmen kunnanjohtajana. Saukolle myönnettiin kunnallisneuvoksen arvonimi vuonna 1988.


title: Valkotupsupöllönen

text: Valkotupsupöllönen ("Otus brookii") on pöllöihin kuuluva yleinen lintu. Sitä tavataan Indonesiassa. Se on mahdollisesti hävinnyt Malesiasta.


title: Valkotupsupöllönen

text: Sen elinpiiriä ovat subtrooppiset ja trooppiset kosteat vuoristometsät.


title: Valkotupsupöllönen

text: Sillä on kaksi alalajia:


title: Hannes Råstam

text: Per Hannes Råstam (27. kesäkuuta 1955 Göteborg, Ruotsi – 12. tammikuuta 2012 Göteborg, Ruotsi) oli ruotsalainen toimittaja ja muusikko (basisti).


title: Hannes Råstam

text: Råstam työskenteli vuodesta 1993 Ruotsin television palveluksessa. Hän sai Bonnierin suuren journalistipalkinnon 1998 Janne Josefssonin kanssa tekemästään Osmo Vallon kuolemaa koskevasta ohjelmasta. Vuonna 2005 hänelle myönnettiin sama palkinto "pitkäaikaisesta ja merkittävästä journalistisesta työstä". Hän on saanut myös Guldspaden 2010 dokumentista "Thomas Quick – att skapa en seriemördare", jota Ruotsin Granskningsnämnden för radio och TV alkoi tutkia, koska "ohjelma on ristiriidassa asiallisuuden vaatimusten kanssa". Dokumentit Thomas Quickista hän teki yhdessä taustatoimittaja Jenny Küttimin kanssa.


title: Hannes Råstam

text: Muusikkona Råstam soitti yhtyeessä Text & Musik sekä Rolf Wikströmin ja Mikael Wiehen kanssa, mutta erityisesti Björn Afzeliusin kanssa lähes kaksikymmentä vuotta.


title: Hannes Råstam

text: Råstamista julkaistiin muotokuvareportaasi lehden Filter syyskuun numerossa 2011. Jutussa, jonka otsikko on "Grävarens testamente", Råstam kertoi sairastavansa maksa- ja haimasyöpää. Kuolemaansa edeltävinä aikoina hän oli kirjoittamassa kirjaa Thomas Quickin tapauksesta.


title: Kun joki tulvii

text: Kun joki tulvii () on vuonna 1984 ensi-iltansa saanut yhdysvaltalainen draamaelokuva. Elokuvan on ohjannut Mark Rydell, ja pääosissa esiintyvät Mel Gibson, Sissy Spacek, Shane Bailey, Becky Jo Lynch, Scott Glenn, Don Hood, Billy ”Green” Bush, James Tolkan ja Andy Stahl. "Kun joki tulvii" kertoo tennesseeläisestä maalaisperheestä, joka joutuu taistelemaan tilansa puolesta pankkia ja myöhemmin tulvaa vastaan. Elokuva palkittiin Oscar-palkinnolla parhaista äänitehosteleikkauksesta.


title: Kun joki tulvii

text: "Video-oppaassa" vuodelta 1994 Kati Sinisalo sanoi haalean kolmiodraaman pehmentävän elokuvan pääjuonta ja Mel Gibsonin vaikuttavan roolissaan vähän eksyneeltä. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: HMS Endurance (A171, 1967)

text: HMS Endurance (viirinumero A171) oli Britannian kuninkaallisen laivaston jäätilanteen seuranta-alus (jäänmurtaja) (), joka oli palveluksessa vuosina 1967–1991 ja osallistui tuona aikana muun muassa Falklandin sotaan.


title: HMS Endurance (A171, 1967)

text: Alus laskettiin vesille vuonna 1956 Krogerwerftillä Lauritzen Linesin MV "Anita Danina". Se myytiin vuonna 1967 Britannian kuninkaalliselle laivastolle. Harland and Wolff teki aluksen tarvitsemat muutostyöt ennen palvelukseen ottoa, jolloin se nimettiin HMS "Enduranceksi". Aluksen tehtävänä oli tukea kesäisin brittien Etelänavan tutkimusta sekä Falklandinsaarten hallintoa. Aluksen punaisen rungon takia alus sai lempinimen "Punainen luumu".


title: HMS Endurance (A171, 1967)

text: Kuninkaallinen laivasto suunnitteli aluksen poistamista palveluksesta 15. huhtikuuta 1982 John Nottin vuoden 1981 puolustusselonteon vuoksi, mutta Falklandin sota esti tämän.


title: HMS Endurance (A171, 1967)

text: Aluksen ollessa 19. maaliskuuta 1982 Port Stanleyssä argentiinalaiset saapuivat Etelä-Georgiaan. HMS "Endurancen" päällikkö Nick Barker sai määräyksen lähteä saarelle. Aluksen omaa merijalkaväkiosastoa vahvennettiin, ja se lähti 21. maaliskuuta merelle saapuen 25. maaliskuuta Etelä-Georgiaan. Aluksella olleet merijalkaväen sotilaat siirtyivät maihin, ja alus lähti paluumatkalle 30. maaliskuuta.


title: HMS Endurance (A171, 1967)

text: HMS "Endurance" liittyi huhtikuussa alueelle saapuneeseen brittiläiseen laivasto-osastoon. Alus laski 22. huhtikuuta Hound Bayhin Etelä-Georgian saarella Special Boat Servicen osaston. Laivasto-osaston siirryttyä sukellusveneuhan vuoksi avomerelle HMS "Endurance" siirtyi rannikon jääpeitteen suojaan lähelle rantaa. Aluksen molemmat Westland Wasp -sukellusveneentorjuntahelikopterit nousivat alukselta 25. huhtikuuta hyökätäkseen Argentiinan laivaston sukellusveneen ARA "Santa Fen" kimppuun. Sukellusvene vaurioitui helikoptereiden tulessa niin, että miehistö hylkäsi aluksensa rantaan. Etelä-Georgialla olleiden argentiinalaisten sotilaiden antauduttua 26. huhtikuuta HMS "Endurance" jäi alueelle.


title: HMS Endurance (A171, 1967)

text: Alus törmäsi vuonna 1989 jäävuoreen, ja vaikka sen vauriot korjattiin, alus todettiin vuonna 1991 kelvottomaksi Etelä-Atlantin koviin olosuhteisiin. Alus poistettiin palveluksesta ja korvattiin MV "Polar Circlellä", joka myöhemmin nimettiin HMS "Enduranceksi".


title: Harry & Son

text: Harry & Son on vuonna 1984 ensi-iltansa saanut draamaelokuva, jonka on ohjannut Paul Newman. Elokuvan pääosia esittävät Paul Newman, Robby Benson, Ellen Barkin ja Joanne Woodward.


title: Harry & Son

text: Elokuva oli taloudellinen epäonnistuminen ja sai osakseen kritiikkiä.


title: D’Estienne d’Orves -luokka

text: D’Estienne d’Orves -luokka on Ranskan laivaston korvettiluokka (), joka suunniteltiin rannikkovesien sukellusveneentorjuntaan sekä avomerellä tapahtuvaan saattueidensuojaamiseen. Alukset ovat yksinkertaisia ja kestäviä sekä niiden taloudellinen ja luotettava voimansiirto mahdollistaa pitkät toiminta-ajat. Alusluokan suunnitelmat perustuvat Portugalin laivastolle suunniteltuihin João Coutinho -luokan korvetteihin.


title: D’Estienne d’Orves -luokka

text: Aluksia valmistettiin seitsemäntoista ja ne nimettiin toisen maailmansodan sankarien mukaan. Kahdeksan aluksista on poistettu palveluksesta ja niistä kuusi on myyty Turkille, joka on luokitellut ne B-luokan korveteiksi. Yhdeksästä edelleen palveluksessa olevasta aluksesta on poistettu raskas aseistus ja ne on luokiteltu merentutkimusaluksiksi. Alusten tehtävät korvetteina on vastaanottanut palvelukseen otettu P400-luokan partioalukset.


title: D’Estienne d’Orves -luokka

text: Etelä-Afrikka tilasi kaksi D'Estienne d'Orves -luokan alusta, mutta aseidenvientikiellon astuttua voimaan alukset takavarikoitiin. Takavarikoidut alukset myytiin 1978 Argentiinalle, joka nimesi luokan Drummond-luokaksi. Argentiina tilasi vielä kolmannen vastaavan aluksen, joka luovutettiin tilaajalle 1981.


title: S/S Bengtskär

text: S/S Bengtskär oli suomalainen höyrylaiva. Alus hoiti reittiliikennettä Tenholan kirkonkylän ja Hangon välillä.


title: S/S Bengtskär

text: Alus valmistettiin vuonna 1875 Eriksbergin telakalla Göteborgissa Helsingfors-Skärgårds Trafik Ab:lle, joka sijoitti aluksen Helsingin länsisaariston liikenteeseen nimellä "Adlercreutz".


title: S/S Bengtskär

text: "Adlercreutz" kuljetti Helsingin länsisaaristossa rahtia ja matkustajia, kunnes se myytiin 1. joulukuuta 1890 Turkuun ÅSÅA:lle. Uudelta omistajaltaan se sai nimen "Pargas". Alukselle tehtiin seuraavana vuonna muutostöitä ennen kuin se laitettiin Turun ja Kemiön Taalintehtaan Långvikenin reitille. Vuonna 1892 aluksen reittinä oli myös Turusta Paraisten Lofsdalin kautta Nauvon Prostvikiin.


title: S/S Bengtskär

text: Alus myytiin vuonna 1906 Luotsilaitokselle Hankoon Bengtskärin majakkatyömaalle, jolloin se sai nimen "Bengtskär". Se oli yhteysaluksena majakkatyömaan ja Hangon välillä. Majakkatyömaan valmistuttua seuraavana vuonna alus siirrettiin Helsingissä telakalle, ja se myytiin kauppias Arthur Leschille. Aluksen palattua telakalta uusi omistaja laittoi sen reitille Hangosta Bromarvin kautta Saloon.


title: S/S Bengtskär

text: Alukselle tuli 2. marraskuuta 1907 Tenholasta 35 matkustajaa matkalle Hankoon. Pimeässä sumun haitatessa näkyvyyttä alus ajautui pois reitiltä, ja se törmäsi vedenalaiseen kariin. Paniikkiin joutuneiden matkustajien rynnättyä pelastusveneisiin toinen niistä kaatui ja sen matkustajat joutuivat veteen. Veteen joutuneista onnistuttiin pelastamaan toiseen veneeseen muut paitsi yhtä miestä lapsineen ja vanhempaa naishenkilöä.


title: S/S Bengtskär

text: Alus romutettiin vuonna 1910 uppoamispaikalla.


title: Jolkby

text: Jolkby on Kirkkonummen kunnanosa, joka sijaitsee Kirkkonummen keskustan koillispuolella n. 30 km Helsingistä länteen. Jolkbyn alue rajautuu etelässä Kirkkonummelta Jorvakseen vievään Vanhaan Rantatiehen, joka on lisäksi osa Kuninkaantietä. Tien eteläpuolelta löytyvät asuinalueet Heikkilä ja Laajakallio, jotka muodostavat Jolkbyn kanssa löyhän yhteenliittymän ja alueilla on muun muassa yhteinen asukasyhdistys. Lännessä Jolkbyn lähistöltä löytyy Killinmäki, joka on tunnettu muun muassa keskuslaitoksestaan.


title: Jolkby

text: Jolkby on saanut nimensä Kirkkonummen keskustan liepeillä olevan Jolkbyn kartanon mukaan. Samaa nimeä kantavat muun muassa keskustan läpi virtaava joki Jolkbyån sekä paremmin vesitorninmäkenä tunnettu Jolkbybergen. Jolkbyn kartanon Röman-sukuiset omistajat ovat vaikuttaneet vahvasti alueen kehitykseen, sillä he ovat antaneet maat, joilla on nyt aiemmin sairaalana toiminut kunnanvirasto ja kunnanlääkärin virka-asunto, nykyinen kuvataidekoulu.


title: Jolkby

text: Jolkbyn asuinalue on rakennettu pääasiassa 1980-luvulla ja alueella on myös Heikkilän koulu ja Jolkbyn päiväkoti sekä Jehovan todistajien valtakunnansali.


title: Jolkby

text: Jolkbyn-Heikkilän-Laajakallion asukasyhdityksen sivut


title: Michel Dussuyer

text: Michel Dussuyer (s. 28. toukokuuta 1959) on ranskalainen jalkapallovalmentaja ja entinen maalivahti.


title: Michel Dussuyer

text: Dussuyer edusti pelaajaurallaan Rivieran kahta naapuriseuraa, AS Cannesia ja OGC Niceä sekä Olympique Alèsia. Hän debytoi Cannesin joukkueessa kaudella 1978–1979 ja pelasi jo seuraavalla kaudella 28 ottelussa Division 2:ssa. Hän ei kuitenkaa kyennyt vakiinnuttamaan asemaansa seuran ykköstorjujana ja siirtyi 1981 Niceen, josta edelleen Alèsin kautta takaisin Cannesiin kaudelle 1984–1985. Hän edusti kasvattajaseuraansa aina uransa loppuun, kauteen 1995–1996 saakka ja pelasi vuodet 1989–1992 seuran ykkösmaalivahtina pääsarjassa.


title: Michel Dussuyer

text: Valmennusuransa Dussuyer aloitti AS Cannesin apulaisvalmentajana vuonna 1996 ja toimi tehtävässä kuusi vuotta, kunnes nousi Guinean maajoukkueen peräsimeen. Hän luotsasi maan Afrikan mestaruuskisoihin 2004. Lopputurnauksessa Guinea oli alkulohkonsa toinen, mutta tie katkesi puolivälierätappioon Malille. Kisoujen jälkeen Dussuyer jätti tehtävänsä.


title: Michel Dussuyer

text: Vuonna 2006 Dussuyer palasi valmennustehtäviin ja toimi Henri Michelin apuvalmentajana Norsunluurannikon maajoukkueessa. Kaksikko luotsasi "Norsut" hopealle Afrikan mestaruuskisoissa. Kesän MM-kisoissa Saksassa tie katkesi kovaan alkulohkoon, jossa joukkue sijoittui kolmanneksi Argentiinan ja Alankomaiden jälkeen.


title: Michel Dussuyer

text: MM-kisojen jälkeen Dussuyer siirtyi AS Cannesin päävalmentajaksi. Hän sai potkut tehtävästään toukokuussa 2007.


title: Michel Dussuyer

text: Kesäkuussa 2008 Dussuyer palasi Afrikkaan, kun hänestä tuli Beninin maajoukkueen uusi päävalmentaja. Dussuyerin johdolla Benin selvisi kolmatta kertaa historiassaan Afrikan mestaruuskisoihin. Angolassa pelattu lopputurnaus sujui kuitenkin kehnosti, ja Benin sai alkulohkossaan vain yhden pisteen pudoten jatkosta. Kisojen jälkeen Dussuyer sai potkut.


title: Michel Dussuyer

text: Kesäkuussa 2010 Dussuyer palasi Guinean maajoukkueen peräsimeen. Hänen johdollaan Guinea jäi alkulohkoon Afrikan mestaruuskisoissa 2012. Hän jätti tehtävänsä loppuvuodesta 2013, mutta liitto palkkasi hänet takaisin jo helmikuussa 2014. Afrikan mestaruuskisoissa 2015 Guinea eteni arvalla pudotuspeleihin, joissa kärsi 3–0 tappion Ghanalle.


title: Michel Dussuyer

text: Kesällä 2015 Dussuyerista tuli Norsunluurannikon maajoukkuevalmentaja. Dussuyer johdatti Norsunluurannikon Afrikan mestaruuskilpailuihin 2017 karsintalohkonsa voittajana. Puolustavana mestarina kisoihin selvinneen Norsunluurannikon turnaus päättyi kuitenkin pettymykseen. Joukkue ei voittanut alkulohkossaan yhtään ottelua ja turnaus päättyi karsiutumiseen alkulohkovaiheessa. Kisojen jälkeen Dussuyer jätti tehtävänsä.


title: Trumpettiahvenet

text: Trumpettiahvenet (Latridae) on ahvenkaloihin kuuluva heimo. Heimon lajeja tavataan Australian ja Uuden-Seelannin, Chilen ja eteläisen Afrikan rannikolta trooppisista ja lämpimän lauhkeista vesistä. Monet trumpettiahvenista ovat suosittuja urheilukalastuksen kohteita ja arvostettuja ruokakaloja.


title: Trumpettiahvenet

text: Trumpettiahveniin kuuluu lähteestä riippuen 3–5 sukua ja 9–12 lajia. Trumpettiahvenet ovat läheistä sukua naamioahvenille ("Cheilodactylidae") ja molekyylifylogeneettisten ja morfologisten tutkimusten perusteella osa naamioahveniin luokitelluista lajeista saattaa kuulua trumpettiahvenien heimoon. Esimerkiksi eräät tutkijat sijoittavat trumpettiahveniin suvut "Acantholatris" ja "Nemadactylus", jotka usein luokitellaan naamioahveniin.


title: Trumpettiahvenet

text: Ruumiinmuodoltaan trumpettiahvenet ovat pitkänomaisia kaloja. Kaloilla on pitkä ja hyvin piikikäs selkäevä ja selkäevän keskellä on syvä lovi, joka jakaa selkäevän piikikkääseen ja pehmytruotoiseen osaan. Pyrstöevä on lajeilla haarautunut ja vatsa- ja rintaevät ovat pienehköt. Trumpettiahventen suu on melko pienikokoinen ja hampaat ovat pienet ja terävät.


title: Patrice Neveu

text: Patrice Neveu (s. 29. maaliskuuta 1954) on ranskalainen jalkapallovalmentaja ja entinen puolustaja.


title: Patrice Neveu

text: Neveu pelasi urallaan Ranskan alasarjoissa saavuttamatta suurempaa menestystä. Hän lopetti uransa vuonna 1989 ES L’lle-d’Ellen joukkueessa.


title: Patrice Neveu

text: Valmennusuransa Neveu aloitti heti pelaajauransa lopettamisen jälkeen vuonna 1989 AS Saint-Martin-de-Réssä. Kahden kauden jälkeen hän siirtyi Vendée Fontenay Footin peräsimeen ja toimi amatööriseuran päävalmentajana aina marraskuuhun 1998 saakka. Vendéestä Neveu siirtyi Nationalissa pelanneen AS Angoulêmen päävalmentajaksi kauden 1998–99 loppuun ja johdatti seuran Coupe de Francessa aina puolivälieriin saakka. Angoulêmestä hän siirtyi Nigerin päävalmentajaksi ja jatkoi uraansa Afrikassa tunisialaisseura Club Olympique de Médeninen päävalmentajana. Neveun johdolla Médenine voitti kaudella 2000–2001 Tunisian 1. divisioonan mestaruuden ja nousi pääsarjaan.


title: Patrice Neveu

text: Kesäkuussa 2002 Neveu jätti Médeninen ja siirtyi kiinalaisen Dalian Shiden tekniseksi johtajaksi. Pesti päättyi kuitenkin jo joulukuussa, kun Neveustä tuli Shanghai Lianchengin päävalmentaja. Kiinasta Neveu palasi Afrikkaan kesäkuussa 2004, kun hänestä tuli Guinean maajoukkueen päävalmentaja. Hän johdatti joukkueen Afrikan mestaruuskisojen puolivälieriin 2006. Karsinnat seuraaviin kisoihin sujuivat kuitenkin kehnosti ja Neveu erosi tehtävästään joulukuussa 2006.


title: Patrice Neveu

text: Helmikuussa 2007 Neveu jatkoi uraansa egyptiläisseura Ismailyn peräsimessä. Hän johdatti seuran liigassa hopealle kauden päätteeksi. Seura erotti Neveun elokuussa 2007, kun hän ei palannut lomaltaan johtamaan seuran harjoituksia.


title: Patrice Neveu

text: Maaliskuussa 2008 Neveu palasi maajoukkuevalmentajan tehtäviin Kongon demokraattisen tasavallan joukkueen peräsimessä. Maan jalkapalloliitto ei uusinut Neveun sopimusta huhtikuussa 2010 joukkueen heikon menestyksen vuoksi.


title: Patrice Neveu

text: Helmikuun alussa 2012 Neveu teki kaksivuotisen sopimuksen Mauritanian maajoukkueen päävalmentajan tehtävästä. Neveun johdolla Mauritania kipusi FIFA-rankingissa sijalta 206 parhaimmillaan sijalle 133. Arvokisoihin asti Mauritania ei kuitenkaan Neveun alaisuudessa selvinnyt. Hän sai potkut elokuussa 2014 Mauritanian pudottua Afrikan mestaruuskilpailuiden karsinnoissa Ugandalle.


title: Patrice Neveu

text: Joulukuussa 2015 Neveusta tuli Haitin maajoukkueen päävalmentaja. Neveu jätti tehtävänsä joulukuun lopulla 2016 maksamattomien palkkojen vuoksi.


title: Nordjobb

text: Nordjobb on pohjoismainen työmarkkinaohjelma, joka aloitti toimintansa vuonna 1985. Ohjelman omistaa Norden-yhdistysten liitto (NYL) ja sitä rahoitetaan Pohjoismaiden ministerineuvoston, kansallisten viranomaisten ja osin projektirahojen avulla. Nordjobbia koordinoi pohjoismainen sihteeristö Malmössä, mutta Nordjobbin toimintaa on kaikissa pohjoismaissa eli Tanskassa, Suomessa, Islannissa, Norjassa ja Ruotsissa, sekä itsehallintoalueilla Färsaarilla, Grönlannissa ja Ahvenanmaalla. Nordjobb ei tavoittele voittoa ja on puolueellisesti sitoutumaton. Vuosittain Nordjobb välittää noin 700-800 työpaikkaa 18-30-vuotiaille pohjoismaalaisille ja eurooppalaisille nuorille. Nordjobbin peruskonseptiin kuuluu työpaikan ja asunnon välittäminen ja kulttuuri- ja vapaa-ajan ohjelman järjestäminen osallistujille. Perustamisensa jälkeen Nordjobb on ehtinyt hankkia kesätyön yli 25 000 pohjoismaiselle nuorelle.


title: Nordjobb

text: Nordjobb tähtää nuorten liikkuvuuden parantamiseen pohjoismaisilla työmarkkinoilla ja erityisesti panostetaan nuorisotyöttömyyden torjumiseen Pohjoismaissa. Nordjobb lisää myös nuorten tietämystä Pohjoismaista sekä kiinnostusta pohjoismaisiin kieliin ja kulttuureihin.


title: Mrs. Soffel

text: Mrs. Soffel on vuonna 1984 ensi-iltansa saanut draamaelokuva, jonka on ohjannut Gillian Armstrong. Se kertoo vankilanjohtajan vaimon ja erään vangin välisestä traagisesta romanssista, joka yltyy yhteiseksi pakomatkaksi. Tarina perustuu Pittsburghissa vuonna 1901 tapahtuneeseen Buck McGovernin ja the Biddle Boysin tapaukseen. Elokuvan pääosia esittävät Diane Keaton, Mel Gibson, Matthew Modine, Edward Herrmann, Trini Alvarado, Jennifer Dundas, Danny Corkill, Harley Cross, Terry O’Quinn ja Maury Chaykin. Elokuva oli mukana Berliinin elokuvajuhlilla vuonna 1985. Elokuva oli Harley Crossin ensimmäinen.


title: Mrs. Soffel

text: "Video-oppaassa" vuodelta 1994 Asko Alanen kuvailee elokuvaa tyylikkäästi ohjatuksi mutta tavanomaisuuksiin puutuvaksi romanssiksi. Hän antaa "Mrs. Soffelille" kaksi tähteä viidestä, mikä vastaa sanallista arviota ”keskinkertainen”.


title: Death of a Prophet

text: Death of a Prophet - The Last Days of Malcolm X on vuonna 1981 julkaistu tunnin pituinen televisioelokuva. Elokuvan pääosia esittävät Morgan Freeman, Yolanda King, Yusef Iman, Sonny Jim Gaines, Kirk Kirksey, Charles Griffin, James DeJongh, Salaelo Maredi, Ossie Davis ja Tommy Redmond Hicks. Elokuvan on ohjannut Woodie King Jr..


title: Puttanjoki

text: Puttanjoki (myös nimellä Puttaanjoki ja "Puttanoja") on vähävetinen joki Vehmaalla. Joki saa alkunsa Vihtijärvestä ja laskee Saaristomereen Mynälahden länsiosaan. Puttanjoen valuma-alueen koko on 95 km² ja sen järvisyys on 1,3 %, metsäisyys 55 % ja peltojen osuus 36 %. Turvemaata ei valuma-alueeseen kuulu. Puttanjoen valuma-alueen tunnus on 82.056.


title: Puttanjoki

text: Puttanjoen vesi on käyttökelpoisuudeltaan välttävä. Joen vesi on ajoittain hyvin hapanta johtuen valumalueen happamista sulfidimaista. Vehmaan jätevedenpuhdistamon vedet lasketaan Puttanjokeen, mutta niiden osuus kokonaiskuormituksesta on kuitenkin vähäinen. Joen vedenlaadussa on ajoittain ollut hygieniaongelmia ja talvella typpipitoisuus on noussut ajoittain hyvin suureksi. Lietelannan levitys vaikuttanee joen tilaan merkittävästi.


title: Puhas

text: Puhas Oy on kunnallinen jätehuoltoyhtiö, jonka omistavat Joensuu, Ilomantsi, Kontiolahti, Liperi ja Polvijärvi. Toiminta-alueella on noin 110000 asukasta. Yhtiö aloitti tällä nimellä vuonna 2012; aikaisempi nimi oli Joensuun Seudun Jätehuolto Oy.


title: Puhas

text: Puhas hoitaa keskitetysti kilpailutetut seka- ja biojätteen kuljetuspalvelut. Yhtiö omistaa Joensuussa sijaitsevan Kontiosuon jätekeskuksen. Lisäksi sillä on kotitalousjätteiden ekopisteitä, vaarallisten jätteiden ja käytöstä poistettujen sähkölaitteiden vastaanottopisteitä ja jätehuollon palveluneuvontaa.


title: Masaya

text: Masaya voi tarkoittaa seuraavia:


title: ManpowerGroup

text: ManpowerGroup® on yhdysvaltalainen henkilöstövuokrausyritys. Konserni työllistää 600 000 ihmistä eri osaamisalueilla ja toimialoilla 80 maassa.


title: ManpowerGroup

text: Manpower®, Experis®, Right Management® ja ManpowerGroup® Solutions palvelevat 400 000 asiakasorganisaatiota tarjoamalla HR-ratkaisuja henkilöstövuokrauksesta rekrytointiin ja ulkoistetuista palveluratkaisuista uramuutospalveluihin.


title: ManpowerGroup

text: Vuonna 2017 yritys valittiin seitsemännen kerran World’s Most Ethical Company® -listalle sekä yhdeksi Fortune’s Most Admired Companies -yhtiöksi.


title: ManpowerGroup

text: Manpower® on Yhdysvalloissa vuonna 1948 perustettu rekrytointiin, henkilöstövuokraukseen ja henkilöarviointeihin erikoistunut kansainvälinen henkilöstöalan yritys, joka toimii 80 maassa ympäri maailmaa.


title: ManpowerGroup

text: Suomessa Manpower välittää työvoimaa mm. seuraaviin toimintoihin: toimisto-, asiakas- ja assistenttipalvelut; myynti, markkinointi ja viestintä; henkilöstöhallinto; taloushallinto, rahoitus ja vakuutus; kauppa; tekniikka ja tuotekehitys; tuotanto ja logistiikka.


title: ManpowerGroup

text: Suomessa Manpower aloitti toimintansa vuonna 1997.[1] Vuonna 2017 Manpowerilla on Suomessa yhdeksän aluetoimistoa.


title: ManpowerGroup

text: Experis™ on asiantuntija- ja johtotason henkilöstöratkaisuihin erikoistunut kansainvälinen yritys. Suomessa Experis aloitti toimintansa 1.10.2012, kun Elan IT Resource ja Manpower Professional yhdistyivät.


title: ManpowerGroup

text: Experis on Suomessa erikoistunut IT- ja insinöörialan henkilöstöratkaisuihin sekä taloushallinnon, myynnin, markkinoinnin, viestinnän ja henkilöstöhallinnon osaamisalueisiin. Globaalisti Experis toimii yli 50.ssä maassa.


title: ManpowerGroup

text: Experis-brändin alle yhdistettiin aiempi Elan IT, IT-alan rekrytointiin ja resursointiin keskittynyt yritys. Maailmanlaajuisesti Elanilla oli 57 toimistoa 17 eri maassa. Suomessa yhtiö aloitti toimintansa vuonna 1992 ja siirtyi itsenäisenä tytäryhtiönä ManpowerGroup-konserniin vuonna 2002. Elan keskittyi sekä Suomessa että kansainvälisesti ainoastaan IT-alan työnvälitykseen. Vuosittain Elan välitti noin 1000 IT-alan työpaikkaa Suomessa. Yhtiön palveluita olivat vakituinen rekrytointi, henkilöstövuokraus, alihankinnan välitys sekä ulkoistamispalvelut.


title: ManpowerGroup

text: Right Management® on kansainvälisesti toimiva kykyjen johtamisen ja uranhallinnan asiantuntijaorganisaatio, joka on osa ManpowerGroupia. Suomessa Right Management tarjoaa uranhallinta- ja urajohtamispalveluja sekä uramuutostilanteiden konsultointipalveluja.


title: ManpowerGroup

text: ManpowerGroup Solutions toimittaa henkilöstöratkaisuja sekä henkilöresursseihin perustuvia liiketoiminnan tukipalveluita 400 000 yritykselle ja organisaatiolle eri toimialoilla. Suomessa palveluvalikoimaan kuuluvat mm. yhteyskeskus-, IT-, tuki-, testaus-, koulutus-, viestintä-, osto- ja matkustuspalvelut, tuotettuina asiakkaan tiloissa tai ulkoisissa palvelukeskuksissa. Palveluratkaisuihin liittyy yleensä tulospohjainen veloitus sekä vastuu työnjohdosta ja järjestelmistä.


title: Pukara (Mouhijärvi)

text: Pukara on kylä entisen Mouhijärven kunnan alueella nykyisessä Sastamalan kaupungissa Pirkanmaan maakunnassa. Samanniminen kylä on myös Ikaalisissa ja Honkajoella.


title: Pukara (Mouhijärvi)

text: Kun elettiin myöhäiskeskiaikaa noin 1420–1450-lukua, sai silloisen Ylä-Sastamalan eli Karkun ja Hämeenkyrön raja-alueella virrannut Pukaranjoen alajuoksu pysyvän asutuksensa. Pukarajoen pohjoisrannalle rakennettiin Kyrön pitäjään yhteyksiä omannut Pukaran talo. Epäillyn yhteyden perusteena on se, että Pukara maksoi veronsa Kyröön. Suurin piirtein samaan aikaan joen etelärannalle nousi Karkun pitäjään eli Ylä-Sastamalaan hallinnollisesti kuulunut Kourin talo. Talojen perustamisen kimmoke tuli todennäköisesti joen varren rantaniityistä, jotka oli helppo ottaa viljelykäyttöön. Ne tarjosivat myös mahdollisuuden karjanpitoon. Verotuksen suuntautuminen kylään kahdelta eri suunnalta saattaa kertoa asutuksen tulosuunnista ja asutusintressien törmäämisestä nykyisen Pukaran kylän vaiheilla. Pitäjien välinen raja kulki kyläyhteisön keskeltä.


title: Pukara (Mouhijärvi)

text: Vuonna 1540 Kyrön puoleisessa Pukarassa oli kaksi Pukara-nimistä taloa. Toisessa oli isäntänä Erkki ja toisessa Mikko. Myöhemmin nämä talot tunnettiin Riukulan ja Pussin taloina. Lähteiden perusteella myöhemmin Riukulaksi kutsuttu Pukaran talo oli se alkuperäinen Pukara ja Pussin talo oli siitä lohkaistu uudempi talo. Karkun puoleisessa Pukarassa oli vuonna 1540 vain Heikki Kourin isännöimä Kourin talo, mutta vuodesta 1553 lähtien tunnetaan kaksi Kourin taloa. Vanhassa Kourin talossa oli isäntänä Esko Heikinpoika ja toisessa Grels eli Reko Kouri. Myöhemmin tämä talo tunnettiin myös Napan nimellä.


title: Pukara (Mouhijärvi)

text:
Mouhijärvestä tuli oma kirkkoherrakuntansa 8. lokakuuta 1639. Mouhijärven mukana Karkusta erkaantuneet Suodenniemi ja Lavia itsenäistyivät myöhemmin. Vuonna 1639 alkoi Pukarajoen etelärannallakin Mouhijärven aika. Aikaisemmin Hämeenkyrön pitäjään kuulunut osa Pukaran kylää yhdistettiin vuonna 1921 Mouhijärven pitäjään.
Vieressä vuoden 1910 mittauksiin perustuva senaatin kartta, jossa paikannimet on tosin merkitty kyrillisin aakkosin. Kartasta näkyy hyvin Pukarajoen ylittävän tien molemmin puolin ryhmittynyt vanha asutus. Joen ylittäneen sillan vieressä sijaitsi vanha mylly, joka löytyy ainakin 1800-luvun pitäjänkartasta.


title: Pukara (Mouhijärvi)

text: Pukaran läpi virtaa Pukaranjoki, joka laskee Hahmajärveen. Pukaran naapurikyliä ovat entisen Mouhijärven kylät Hahmajärvi ja Tomula. Hämeenkyrön puolella lähimmät kylät ovat Parila ja Haukijärvi idässä ja Kintus pohjoisessa. Mouhijärven kunnan entiseen kuntakeskukseen Uotsolaan on matkaa noin kuusi kilometriä.


title: Pukara (Mouhijärvi)

text: Pukaran vanha kyläkoulu, joka oli viime vuosinaan kylätalona, tuhoutui tulipalossa 5. marraskuuta 2013. Syyksi on epäilty sitä, että talon vieressä kaatui myrskyssä puu sähkölinjalle.


title: György Vizvári

text: György Vizvári (tai Weiss; 18. joulukuuta 1928 Budapest – 30. heinäkuuta 2004 Budapest) oli unkarilainen vesipalloilija. Hän osallistui vuoden 1952 kesäolympialaisiin Helsingissä ja kuului maansa kultaa voittaneeseen joukkueeseen. Hän osallistui seitsemään otteluun, mutta ei tehnyt maaleja.


title: Miesten yleisluistelun maailmanmestaruuskilpailut 1907

text: Yleisluistelun maailmanmestaruudesta kilpailtiin Trondheimissa 21.-22. helmikuuta 1907. Vain miehet kilpailivat. Kukaan kilpailijoista ei saavuttanut mestaruuteen vaadittavaa kolmea matkavoittoa, joten mestaruus jäi jakamatta. Lähimmäksi pääsi Suomen Gunnar Strömsten, joka voitti 5 000 ja 10 000 metrin kilpailut. Tästä hyvästä Strömsten sai kuninkaanmaljan. 1 500 metrillä nopein oli viipurilainen Antti Wiklund. Oluf Steen Trondheimista voitti 500 metrin kilpailun, mutta joutui pahoinvoinnin takia luopumaan toisen päivän kilpailuista.


title: Ferratum

text: Ferratum Oyj (vuoteen 2014 JT Family Holding Oy ) ja sen tytäryhtiöt muodostavat Ferratum-konsernin (“Ferratum” tai “Konserni”), joka on kansainvälinen mobiilien rahoituspalvelujen tuottaja. Ferratum-konserni, jonka pääkonttori sijaitsee Helsingissä, aloitti toimintansa toukokuussa 2005 ja on laajentanut toimintaansa Euroopassa, Pohjois- ja Etelä-Amerikassa ja APAC-alueella.


title: Ferratum

text: Ferratumin perusti vuonna 2005 konsernin perustaja ja toimitusjohtaja Jorma Jokela. Hän opiskeli laskentatointa Kuopion kauppaopistossa ja Suomen Liikemiesten Kauppaopistossa Helsingissä. Hän perusti Helsingissä Jokela Capital Oy:n, jonka toimitusjohtajana hän toimi vuosina 1998–2000. Sittemmin hän myi Jokela Capitalin liiketoiminnan vuonna 2004. Vuonna 2005 hän perusti Ferratumin ja on ollut sen toimitusjohtaja yrityksen perustamisesta lähtien.


title: Ferratum

text: Ferratum toimii nykyään Euroopassa, Pohjois- ja Etelä-Amerikassa ja APAC-alueella. EU:n pank-kitoimintalupa mahdollistaa sen toiminnan kaikissa EU-maissa.


title: Ferratum

text: Ferratum listautui Frankfurtin pörssin päälistalle 6.2.2015. Ferratum oli pörssin ensimmäinen finanssiteknologiayritys. Listautumisen yhteydessä Ferratum myi osakkeitaan kansainvälisille institutionaalisille sijoittajille. Osakkeiden myyntihinta oli 17 euroa, joilla yhtiön markkina-arvo oli noin 370 miljoonaa euroa. Yhtiölle kerättiin yhteensä 48 miljoonaa euroa sen tulevan kasvun rahoittamiseksi uusille tuotealueille ja liiketoiminnan laajentamiseksi. Listautumisen jälkeen Jorma Jokela on yhä yhtiön suurin osakkeenomistaja.


title: Ketjureaktio (vuoden 1980 elokuva)

text: Ketjureaktio (eng. "The Chain Reaction") on vuonna 1980 ensi-iltansa saanut toiminnallinen trilleri tai katastrofielokuva. Sen pääosia esittävät mm. Steve Bisley, Arna-Maria Winchester, Ross Thompson, Ralph Cotterill, Hugh Keays-Byrne, Lorna Lesley, Richard Moir, Patrick Ward ja Laurie Moran. Mel Gibson tekee elokuvassa cameoroolin parrakkaana mekaanikkona. Elokuvan on ohjannut Ian Barry.


title: Attica (elokuva)

text: Attica (myös Attican vankilakapina) on vuonna 1980 ensi-iltansa saanut televisioelokuva, joka kertoo vuonna 1971 New Yorkin osavaltiossa tapahtuneesta Attican vankilan vankimellakasta. Elokuvan pääosia esittävät Henry Darrow, Charles Durning, Joel Fabiani, Morgan Freeman, George Grizzard, David Harris, Roger E. Mosley, Arlen Dean Snyder, Noble Lee Lester, Glynn Turman, Andrew Duncan, Anthony Zerbe, Paul Lieber, William Flatley ja Ron Foster. Elokuvan on ohjannut Marvin J. Chomsky.


title: Liigacup 2012

text: Liigacup 2012 oli alkuvuodesta 2012 pelattu jalkapallokilpailu, johon osallistuivat Veikkausliigan 12 joukkuetta. Se oli järjestyksessään 16. Liigacup. 4. huhtikuuta pelatussa loppuottelussa Turun Palloseura voitti rangaistuspotkukilpailun jälkeen Helsingin Jalkapalloklubin.


title: Liigacup 2012

text: Kilpailun alkulohkovaiheessa joukkueet jaettiin kolmeen neljän joukkueen lohkoon, joissa joukkueet kohtasivat toisensa sekä kotona että vieraissa. Kaksi parasta jokaisesta lohkosta ja kaksi parasta lohkossaan kolmanneksi sijoittunutta joukkuetta pääsi puolivälieriin. Jatkoon selviytyvät joukkueet saavat lisäksi aloittaa Suomen Cupissa 2012 myöhemmältä kierrokselta kuin muut pääsarjajoukkueet. Joukkueet jaettiin alkulohkoihin liigahallituksen kokouksen yhteydessä 28. marraskuuta 2011. Lohkovaiheen ottelut pelattiin 13. tammikuuta–17. maaliskuuta 2012 välisenä aikana.


title: Liigacup 2012

text: Puolivälierät pelataan yksiosaisina. Kotiedun saavat lohkovoittajat ja paras lohkossaan toiseksi sijoittunut joukkue.


title: Liigacup 2012

text:
Kuusi maalia:
Viisi maalia:
Neljä maalia:
Kolme maalia:
Kaksi maalia:


title: Liigacup 2012

text: Yksi maali:Oma maali:


title: Attica

text: Attica voi viitata seuraaviin:


title: Georg Kåhre

text: Ernst Georg Kåhre (26. elokuuta 1899 Maarianhamina – 12. joulukuuta 1969 Maarianhamina) oli ahvenanmaalainen opettaja ja kirjailija.


title: Georg Kåhre

text: Kåhre toimi ruotsin ja latinan kielen opettajana Ålands lyceumissa Maarianhaminassa. Hän julkaisi ensimmäisen kirjansa 1928. Kåhren tuotantoon kuului lyriikkaa, romaaneja ja historiateoksia. Hänen tunnetuin teoksensa "Den åländska segelsjöfartens historia" (1940) käsitteli Ahvenanmaan purjehdusmerenkulun historiaa. Kirjasta ilmestyi 1978 englanninkielinen käännös nimellä "The Last Tall Ships : Gustav Erikson and the Åland Sailing Fleets 1872–1947".


title: Georg Kåhre

text: Kåhre sai jaetun 1. palkinnon Bonnierin romaanikilpailussa 1933 romaanillaan "Strandhugg". Siinä kuvattiin tositapaukseen perustuen Neuvostoliitosta Ahvenanmaalle palaavan miehen vaiheita.


title: Georg Kåhre

text: Nimimerkillä "Stefan Sylvander":


title: Miesten yleisluistelun maailmanmestaruuskilpailut 1908

text: Yleisluistelun maailmanmestaruudesta kilpailtiin Davosissa 8.-9. helmikuuta 1908. Norjan Oscar Mathisen voitti kolme matkaa ja maailmanmestaruuden. Mestaruuteen ei enää vaadittu välttämättä kolmea voittoa, vaan sijoitukset määrättiin sijalukupistein. Loppupisteissä huomioitiin vain kaikki matkat luistelleiden sijoitukset.


title: Tellervo Laurila

text: Tellervo Laurila (os. "Killinen", 26. tammikuuta 1887 Kuopio – 7. tammikuuta 1960 Helsinki) oli suomalainen oopperalaulaja ja kirjallisuuden suomentaja.


title: Tellervo Laurila

text: Tellervo Laurilan isä oli kansanedustaja Kustaa Killinen, ja hän oli naimisissa professori K. S. Laurilan kanssa.


title: Leon Panetta

text: Leon Edward Panetta (s. 28. kesäkuuta 1938 Monterey, Kalifornia) on yhdysvaltalainen demokraattipoliitikko. Hän oli Obaman hallinnon puolustusministeri 2011–2013, mitä ennen hän työskenteli CIA:n johtajana vuosina 2009–2011.


title: Leon Panetta

text: Vuosina 1977–1993 Panetta oli edustajainhuoneen jäsen Kaliforniasta. Panetta toimi Valkoisen talon kansliapäällikkönä vuodet 1994–1997.


title: Norfolkinravuri

text: Norfolkinravuri on sukupuuttoon kuollut hevosrotu, joka oli kotoisin Itä-Anglian ja Norfolkin alueilta Englannista. Rotu oli "Norfolkin seudulta peräisin oleva kookas ravaava ajohevonen".


title: Norfolkinravuri

text: Vuonna 1542 Englannin kuningas Henrik VIII edellytti varakkaita pitämään tiettyä määrää ravurioriita. Rotu oli Norfolkissa vakiintunut, ja sitä alettiin kutsua myöhemmin norfolkinravuriksi. Rodun historian tärkein isäori oli puolirotuinen Shales (s. 1755), josta käytetään myös nimeä "Old Shales". Shalesin isä Blaze (s. 1733), oli englannintäysiverinen ja kuulun laukkahevosen Flying Childersin poika.


title: Norfolkinravuri

text: Shalesin aikoina norfolkinravurista tuli Englannissa yleiskäyttöinen matkahevonen. Yorkshiressa sama rotu tunnettiin yorkshirenravurina, ja sitä kutsuttiin myös termillä ""roadster"". Rotua käytettiin myös matkustusratsuna seuduilla, joilla ajokuntoista tiestöä ei ollut. Se tunnettiin kyvystään kantaa painavaa miestä pitkienkin matkojen päähän 16-17 mailin tuntivauhtia. Ravikilpailut erityisesti ratsastettuina olivat 1800-luvun alkupuolella hyvin suosittuja ja norfolkinravuri menestyi niissä erittäin hyvin.


title: Norfolkinravuri

text: Vuonna 1822 Amerikkaan viety ori Bellfounder tuli poikansa Hambletonian 10 kautta tärkeäksi vaikutteeksi amerikanravuriin. Norfolkinhevonen vaikutti merkittävästi myös hackneyhevosen syntyyn.


title: Mundia elpenor

text: Mundia elpenor on sukupuuttoon kuollut lentokyvytön rantakanalaji, joita eli endeemisenä Ascensionin saarella eteläisellä Atlantilla.


title: Mundia elpenor

text: Laji käytti ravinnokseen ilmeisesti pääasiassa nokitiiran munia. Laji hävisi todennäköisesti 1700-luvulla saarelle päässeiden rottien takia, mutta saattoi selvitä vuoteen 1815 asti ennen kuin saarelle pääsi kissoja.


title: Mundia elpenor

text: Lajia pidettiin aiemmin erakkoluhtakanan lähisukulaisena, mutta uudemmat tutkimukset ovat osoittaneet lajien erojen olevan suuremmat kuin aiemmin luultiin.


title: Nokia Asha

text: Nokia Asha oli Microsoft Mobilen valmistama matkapuhelintuoteperhe. Tuoteperheen myynti aloitettiin lokakuussa 2011.


title: Nokia Asha

text: Vuonna 2014 Microsoft ilmoitti lopettavansa Asha -malliston.


title: Nokia Asha

text: Tammikuussa 2018 ilmoitettiin Asha-brändin siirtyneen HMD Globalin omistukseen.


title: Rösti

text: Rösti on perinteinen sveitsiläinen ruoka-annos, joka koostuu pääasiassa perunasta. Se oli alun perinen suosittu aamupalaruoka maanviljelijöiden keskuudessa. Jotkut pitävät röstiä Sveitsin kansallisruokana.


title: Rösti

text: Suomessa puhutaan yleisesti röstiperunoista, kun viitataan (raakana tai kypsennettyinä ja kylminä) raastetusta perunasta ja sipulista pannulla levymäiseksi paistettuun ruokalajiin. Röstiperunoita voi syödä sellaisenaan tai lisäkkeenä. Tätä vastaa melko hyvin englanninkielinen käännös Hash browns.


title: Olavi Virta (Scandia HSLP 122)

text: Olavi Virta on suomalaisen Olavi Virran kokoelma-albumi vuodelta 1970.


title: Häävalssi

text:
Häävalssi on Tapio Rautavaaran levyttämä kappale. Se on yksi hänen suosituimpia levytyksiään, ja hänelle myönnettiin siitä kultalevy. "Häävalssi" on joskus kansansävelmäksikin luultu Friiti Ojalan sävellys. "Häävalssi" tuli tunnetuksi instrumentaaliversiona Konsta Jylhän Kaustisen Purppuripelimannien radioäänitteenä, ja vuonna 1960 yhtye levytti sen.
Sanat Rautavaaran versioon on tehnyt Tuula Valkama. Rautavaaran levytyksen on sovittanut Toivo Kärki.


title: Häävalssi

text: Tapio Rautavaaran levytys "Häävalssista" nousi Suomen listaykköseksi keväällä 1965, ja pysyi listan kärkisijoilla kuukausia. Edes The Beatles -yhtyeen maailmanmenestys "Michelle" ei päässyt sen ohi. Menestyskappale syntyi hieman vahingossa, sillä singlen A-puolella oli kappale "Kuubalainen serenadi", ja "Häävalssin" levyttämisen Kärki keksi miettiessään Rautavaaran kanssa sopivaa kappaletta B-puolelle ja pyysi Valkamaa tekemään vanhaan pelimannisävelmään sanat.


title: Häävalssi

text: Myöhemmin "Häävalssin" ovat levyttäneet Rautavaaran lisäksi hanuristi Jorma Juselius vuonna 1968, Lasse Kuusela 1973 ja Kai Hyttinen 1978.


title: Häävalssi

text: "Häävalssin" menestys oli yllätys Tapio Rautavaaralle ja Toivo Kärjelle. Kärki tunnusti, että pitkästä kokemuksestaan huolimatta hän ei pystynyt aina käsittämään, miksi jostakin kappaleesta tuli suosittu ja jostakin toisesta – hänen mielestään paremmasta – ei. Nytkin hän olisi voinut vaikka lyödä vetoa, että yhteislaulutilaisuuksien suosikki "Kuubalainen serenadi" uppoaisi yleisöön paremmin. Rautavaaran mielestä taas "Häävalssin" sanoissa ei ollut järkeä: ne eivät kerro tarinaa, vaan toistavat muutamaa kielikuvaa. Esittäessään kappaletta keikoillaan hän joutuikin usein anteeksi pyytäen kaivamaan silmälasit taskustaan ja katsomaan lunttilapusta, miten sen sanat menivät.


title: Punaisen metsän hotelli

text: Punaisen metsän hotelli on Mika Koskisen ohjaama dokumenttielokuva. Elokuva käsittelee Kiinan valtion ympäristöpolitiikkaa ja puunistutuskampanjoita sekä metsäyhtiö Stora Enson Guangxin maakunnassa harjoittamaa eukalyptuspuuplantaasien viljelyä ja niiden vaikutusta paikallisten asukkaiden elämään ja elinkeinoon.


title: Punaisen metsän hotelli

text: Dokumentin budjetti oli 266 770 euroa, josta Suomen elokuvasäätiön tuen osuus oli 95 880 euroa. Elokuvan tuotti Luxian productions Oy ja levitti Pirkanmaan elokuvakeskus Ry. Elokuvan ensi-ilta oli 13. tammikuuta 2012.


title: Unohtumattomat (Virta)

text: Olavi Virta Unohtumattomat on suomalaisen Olavi Virran kokoelma-albumi vuodelta 1976. Se oli Suomen eniten myyty levy helmi- ja maaliskuussa 1976.


title: Unohtumattomat 2 (Virta)

text: Olavi Virta Unohtumattomat 2 on suomalaisen Olavi Virran kokoelma-albumi vuodelta 1977.


title: Sinitaivas – 32 tunnetuinta

text: Sinitaivas - 32 tunnetuinta on suomalaisen Olavi Virran kokoelma-albumi vuodelta 1983.


title: Sinitaivas – 32 tunnetuinta

text:
A-puoli (1 levy)
B-puoli
A-puoli (2 levy)
B-puoli


title: Tim – erilainen rakkaustarina

text: Tim – erilainen rakkaustarina () on vuonna 1979 ensi-iltansa saanut australialainen romanttinen draamaelokuva, jonka on ohjannut Michael Pate. Elokuva perustuu Colleen McCulloughin samannimiseen romaaniin. Elokuvan pääosia esittävät Piper Laurie, Mel Gibson, Alwyn Kurts ja Pat Evison. Gibson sai roolistaan Australian Film Instituten jakaman parhaan näyttelijän palkinnon.


title: Lara Pulver

text: Lara Pulver (s. 1. syyskuuta 1980 Southend-on-Sea, Essex, Iso-Britannia) on englantilainen näyttelijä. Hän on esittänyt Erin Wattsia televisiosarjassa "Erikoisjoukkue", Irene Adleria sarjassa "Uusi Sherlock", Claudinea sarjassa "True Blood" ja Clarice Orsinia sarjassa "Da Vinci's Demons". Pulver oli ehdolla Laurence Olivier -palkinnon saajaksi roolistaan "Parade"-musikaalissa Lontoossa.


title: Lara Pulver

text: Pulver on esiintynyt useissa Lontoon West End -teatterien musikaaleissa. Hän oli ehdolla Laurence Olivier -palkinnon saajaksi Lucillen roolista "Parade"-musikaalissa vuonna 2008. Hän esiintyi myöhemmin samassa roolissa Los Angelesissa T. R. Knightin vastanäyttelijänä.


title: Lara Pulver

text: Pulver on näytellyt elokuvissa "Legacy", "Language of a Broken Heart" ja "The Special Relationship". Hän näytteli BBC:n televisiosarjassa "Robin Hood" vuonna 2009. Pulver esitti keiju Claudinea useissa yhdysvaltalaisen televisiosarjan "True Blood" jaksoissa vuosina 2010–2011. Tämän jälkeen hän alkoi näytellä brittiläisessä sarjassa "Erikoisjoukkue".


title: Lara Pulver

text: Pulver esitti Irene Adleria "Uusi Sherlock"-sarjan toisen tuotantokauden avausjaksossa. Jakson tarina perustui Arthur Conan Doylen novelliin "Kuningas ja laulajatar". Jakso herätti kohua Britanniassa Pulverin alastonkohtauksien vuoksi.


title: Lara Pulver

text: Pulver alkoi näytellä historiallisessa sarjassa "Da Vinci’s Demons" vuonna 2012. Hän esittää sarjassa valtiomies Lorenzo de’ Medicin vaimoa Clarice Orsinia. Vuonna 2014 hän oli mukana James Bond -kirjoistaan tunnetusta Ian Flemingistä kertovassa minisarjassa "Fleming: The Man Who Would Be Bond".


title: Lara Pulver

text: Pulver tapasi yhdysvaltalaisen näyttelijä Joshua "Josh" Dallasin vuonna 2003. He menivät naimisiin vuonna 2007. Joulukuussa 2011 Dallas vahvisti radiohaastattelussa parin muuttaneen erilleen. Liitto päättyi sittemmin avioeroon. Pulver jäi eron jälkeen asumaan Los Angelesiin.


title: Who Says I Can’t Ride a Rainbow!

text: Who Says I Can’t Ride a Rainbow! on Edward Mannin ohjaama vuonna 1971 julkaistu perhedraamaelokuva. Elokuvan pääosia esittävät Jack Klugman, Norma French, Reuben Figueroa, David Mann, Kevin Riou, Val Avery, Morgan Freeman, Skitch Henderson, Heather MacRae ja Otis Stephens.


title: DTM-kausi 2012

text: DTM-kausi 2012, oli saksalaisen vakioautoluokan kilpasarja DTM:n kolmastoista kausi. Sarja alkoi Saksan Hockenheimringin radalla ja päättyi samalla radalla. Sarjan mestaruuden voitti kanadalainen Bruno Spengler. Toiseksi sijoittui brittiläinen Gary Paffett ja kolmanneksi brittiläinen Jamie Green.


title: DTM-kausi 2012

text: Sarjassa ajettiin ensimmäistä kertaa uuden mallisilla DTM-autoilla ja samalla mukaan tuli paluun tehnyt saksalainen autonvalmistaja BMW.


title: ARA Santísima Trinidad (D-2)

text: ARA Santísima Trinidad (runkonumero D-2) on Argentiinan laivaston tyypin 42 hävittäjä.


title: ARA Santísima Trinidad (D-2)

text: Alus tilattiin 18. toukokuuta 1970 AFNElta Río Santiagosta. Sen köli laskettiin 11. lokakuuta 1971 ja alus laskettiin vesille 9. marraskuuta 1974. Aluksen valmistumista viivästytti tiedon siirto Vickersiltä Argentiinaan sekä 22. elokuuta 1975 telakalle tehdyn terroristi-iskun aiheuttamien vaurioiden korjaaminen. Alus valmistui vasta heinäkuussa 1981.


title: ARA Santísima Trinidad (D-2)

text: "ARA Santísima Trinidadin" helikopteri kuljetti 2. huhtikuuta 1982 Falklandin sodan alussa 150 kommandosotilasta maihin. Alus oli maihinnousuosaston lippulaivana. Huhtikuun lopun ja toukokuun alun se oli osa lentotukialusosastoa, jota se suojasi sisaraluksensa kanssa.


title: ARA Santísima Trinidad (D-2)

text: Alus oli sodan jälkeen pitkiä aikoja reservissä, koska varaosien hankinta Britteinsaarilta oli mahdotonta. Alusta tarjottiin Turkille 1986, mutta kauppoja ei syntynyt. Vuonna 1987 alus palasi aktiivipalvelukseen.


title: Vihreät niityt – 32 unohtumatonta

text: Vihreät niityt - 32 unohtumatonta on suomalaisen Olavi Virran kokoelma-albumi vuodelta 1984.


title: Vihreät niityt – 32 unohtumatonta

text:
A-puoli (levy 1)
B-puoli
A-puoli (levy 2)
B-puoli


title: Charlie Hall

text: Charles ”Charlie” Hall (19. elokuuta 1899 Birmingham, Iso-Britannia – 7. joulukuuta 1959 North Hollywood, Kalifornia, Yhdysvallat) oli yhdysvaltalainen näyttelijä, joka esiintyi muun muassa Laurelin ja Hardyn komediaelokuvissa 1920- ja 1930-lukujen aikana.


title: Charlie Hall

text: Hall syntyi Birminghamissa Englannissa. Hänen väitetään nuoruudessaan kuuluneen kuuluisan Fred Karnon vaudevilleseurueeseen, vaikkakaan siitä ei ole kirjallisia todisteita. Hall saapui Yhdysvaltoihin 1920-luvun alussa, ja siten hänelle sukeutuikin yli 30 vuoden elokuvaura Hollywoodissa ystävänsä, elokuvakoomikko Bobby Dunnin (1890–1937) avustuksella. Hänet nähtiin esimerkiksi Buster Keatonin ja Charley Chasen elokuvissa, mutta parhaiten hänet muistetaan yleisesti piskuisten ja pahantuulisten miehen rooleista Laurelin ja Hardyn Ohukainen ja Paksukainen -komediaelokuvissa. Hall oli muista Laurelin ja Hardyn elokuvien konnaroolien esittäjistä poiketen pienikokoinen, ainoastaan 164 senttiä pitkä. Hänellä oli myös vahva brittiaksentti, minkä vuoksi hänelle ei kirjoitettu heidän elokuvissaan paljoa vuorosanoja.


title: Charlie Hall

text: Hall esiintyi Laurelin ja Hardyn elokuvissa vuodesta 1923 alkaen lähinnä pienissä sivurooleissa, kuten lyhytelokuvissa "The Second Hundred Years" (1927), "The Battle of the Century" (1927), "Two tars" (1928), "Hotellissa tapahtuu" (1929), "Kämppäkaverin kihti" (1934), "Kommellusten ketjukauppa" (1935) sekä kaksikon palkitussa lyhytelokuvassa "Muuttomiehet pulassa" (1932). Lyhytelokuvien lisäksi hän esiintyi useassa kaksikon kokoillan elokuvassa. Hall oli mukana Laurelin ja Hardyn elokuvien sivurooleissa 47 kertaa, useammin kuin kukaan muu. Hänen viimeiseksi kaksikon elokuvakseen jäi "Lattapäät lainehilla" (1940), missä hän esiintyi hotellivirkailijan roolissa.


title: Charlie Hall

text: Hall näytteli urallaan kaikkiaan yli 250 elokuvassa, joista viimeiseksi jäi lyhytelokuva "So You Wanna Play Piano" (1956). Hän kuoli 60-vuotiaana vuonna 1959.


Hopeinen kuu ja 19 muuta Olavi Virran toivotuinta on suomalaisen Olavi Virran kokoelma-albumi vuodelta 2009.


title: Espotel

text: Espotel Oy on vuonna 1987 perustettu suomalainen sulautettujen elektronisten järjestelmien alan yritys. Espotel kuuluu Etteplan-konserniin.


title: Espotel

text: Espotel toimii yritysten tuotekehityskumppanina ja ratkaisutoimittajana, sekä tukee kansainvälisten lääketiede-, teknologia- ja tietoliikenneyritysten tuotteiden ja järjestelmien kehittämistä. Espotel tarjoaa konsultointi- ja suunnittelupalveluita sekä testaus- ja laboratoriopalveluita Euroopassa. Toimintaan kuuluu mm. elektroniikka-, mekaniikka- ja ohjelmistosuunnittelu, tyyppitestaus ja prototyyppivalmistus sekä pilvipohjaisten ohjelmistojen toteutus.


title: Espotel

text: Espotel toimii Suomessa Espoossa, Tampereella, Jyväskylässä, Kuopiossa, Vaasassa ja Oulussa, Ruotsissa sekä Puolassa Wrocławissa ja Poznanissa. Yrityksen liikevaihto vuonna 2015 oli noin 25 milj. € ja sillä oli noin 300 työntekijää vuonna 2015 . Yrityksen toimitusjohtajana on toiminut Kari Liuska vuodesta 2013 saakka..


title: Espotel

text:
Etteplan Oyj osti koko yrityksen osakekannan keväällä 2016 tehdyssä yrityskaupassa. Siitä lähtien yritys on ollut osa Etteplanin Embedded Systems & IoT palvelualuetta.
Stonello Software yhdistettiin Espoteliin vuonna 2005 ja Stonello Software on edelleen Espotelin aputoiminimi. Vuonna 2006 Espotel valittiin vuoden uusmaalaiseksi palvelualan yritykseksi. Automaatiotoimintonsa Espotel myi vuonna 2011 Elomaticille.


title: Espotel

text: Sponsor Capital ja Espotelin johto ostivat Espotelin koko osakekannan 5.6.2013, jolloin Kari Liuska aloitti yhtiön toimitusjohtajana.


title: Espotel

text: 2016 Etteplan osti Espotelin koko osakekannan Sponsor Capitalin hallitsemalta rahastolta sekä yhtiön avainhenkilöltä.


title: G.I. Joe: Kosto

text: G.I. Joe: Kosto ("G.I. Joe: Retaliation") on vuonna 2013 ensi-iltansa saanut tieteistoimintaelokuva ja jatko-osa elokuvalle "". Elokuvan päähenkilöitä esittävät Dwayne Johnson, Bruce Willis, Channing Tatum, Adrianne Palicki, Ray Park, Lee Byung-hun, Ray Stevenson, D.J. Cotrona ja Elodie Yung. Elokuvan ohjasi Jon M. Chu.


title: G.I. Joe: Kosto

text: Zartan lavastaa Presidenttinä G. I. Joet Yhdysvaltain rikollisiksi ja Cobra Commander saa vaikutusvaltansa myötä kaikki maailman johtajat heidän puolelleen sotimaan G. I. Joeta vastaan. Ilmahyökkäyksen jälkeen G. I. Joen tukikohtaan jäljelle jäävät enää Roadblock, Flint, Lade Jaye ja Snake Eyes, jotka yhdessä ryhmän alkuperäisen johtajan kenraali Coltonin kanssa käyvät taistoon Cobran suunnitelmaa vastaan.


title: G.I. Joe: Kosto

text: Elokuvan budjetti oli 130 miljoonaa dollaria. Kuvaukset aloitettiin 11. elokuuta 2011 Louisianassa. Kuvauksissa sattui kuolintapaus 22. marraskuuta, kun eräs kuvausryhmän jäsen kuoli New Orleansissa varastossa sattuneessa onnettomuudessa kuvausten aikana. Elokuvan alustava traileri julkaistiin 12. joulukuuta 2011 ja se huomioitiin kahdella Golden Trailer -ehdokkuudella. Elokuvan suunniteltu julkaisuajankohta oli 29. maaliskuuta 2013.


title: G.I. Joe: Kosto

text: G.I. Joe: Kosto sai yhteensä 12 ehdokkuutta, joista se voitti yhden palkinnon elokuvan sävellyksistä.


title: Nostalgia (Olavi Virta)

text: Nostalgia Olavi Virta on suomalaisen Olavi Virran kokoelma-albumi vuodelta 2007.


title: Daniil Kvjat

text: Daniil Vjatšeslavovitš Kvjat (, s. 26. huhtikuuta 1994 Ufa, Baškortostan, Venäjä) on venäläinen rata-autoilija.


title: Daniil Kvjat

text: Kvjat on kuulunut Red Bullin nuorten kuljettajien kehitysohjelmaan. Vuonna 2013 Kvjat voitti GP3-sarjan mestaruuden. Vuonna 2014 Kvjat kilpaili Formula 1 -sarjassa Toro Rosso -tallissa. Vuonna 2015 hän siirtyi Red Bullille. Kauden 2016 hän aloitti Red Bullilla mutta hänet alennettiin kesken kauden takaisin Toro Rossolle, josta sai kauden 2017 lopulla potkut. Kaudeksi 2018 hän siirtyi Ferrarin testikuljettajaksi, mutta palaa kaudella 2019 takaisin Toro Rossolle.


title: Daniil Kvjat

text: Vapaa-ajallaan Kvjat harrastaa jalkapalloa ja hiihtoa. Hän asuu perheensä kanssa Roomassa, Italiassa. Hän puhuu sujuvasti venäjää, englantia, espanjaa ja italiaa.


title: Daniil Kvjat

text: Kvjat ajoi kartingia vuoteen 2009 asti ja sijoittui kolmanneksi KF3-luokan Euroopan-mestaruussarjassa ja toiseksi WSK International -sarjassa. Kvjat aloitti kilpauransa vuonna 2010 Formula BMW -sarjassa. Hän sijoittui Euroopan sarjassa kymmenenneksi ja oli kerran palkintokorokkeella. Kvjat ajoi samana vuonna Formula BMW Pacific -sarjassa vierailevana kuljettajana. Hän otti kaksi voittoa ja lähti kaksi kertaa paalupaikalta.


title: Daniil Kvjat

text: Vuonna 2011 Kvjat ajoi Toyota Racing Series -sarjassa yhden voiton, kuusi palkintokorokesijaa ja yhden paalupaikan. Hän sijoittui sarjan viidenneksi. Kvjat ajoi samana vuonna Eurocup Formula Renault -sarjassa suomalaisessa Koiranen Motorsport -tallissa. Hän otti kaksi voittoa, kaksi paalupaikkaa, kuusi palkintokorokesijaa ja sijoittui sarjan kolmanneksi. Hän ajoi myös Formula Renault 2.0 NEC -sarjassa, jossa hän saavutti seitsemän voittoa, kaksi paalupaikkaa, kolmetoista palkintokorokesijaa ja sijoittui sarjan toiseksi. Vuonna 2012 Kvjat jatkoi Formula Renault Eurocup -sarjassa sijoittuen sarjan toiseksi. Samana vuonna hän voitti Formula Renault Alps -sarjan mestaruuden.


title: Daniil Kvjat

text: Vuonna 2013 Kvjat ajoi GP3-sarjassa MW Arden -tallissa. Hän ajoi voittoon Belgian viikonlopun ensimmäisessä lähdössä. Hän ajoi voittoon myös Italian Monzan viikonlopun ensimmäisessä kilpailussa lähdettyään paalupaikalta. Hankalan alkukauden jälkeen Kvjat nousi lopulta sarjan mestaruustaisteluun mukaan yhdessä Facu Regalian kanssa. Hän ajoi paalulta voittoon Abu Dhabin ensimmäisessä kilpailussa ja varmisti GP3-sarjan mestaruuden.


title: Daniil Kvjat

text: Samana vuonna Kvjat ajoi muutamia kilpailuja Euroopan Formula 3 -sarjassa vierailevana kuljettajana ottaen kauden aikana yhden voiton.


title: Daniil Kvjat

text: Vuonna 2013 Kvjat testasi yhden päivän ajan Toro Rosson F1-autoa Silverstonen nuorten kuljettajien testeissä. Myöhemmin syksyllä vahvistettiin Kvjatin ajavan Toro Rossolla kaudella 2014. Hänestä tuli näin ollen Vitali Petrovin jälkeen kaikkien aikojen toinen venäläinen F1-kuljettaja. Vuoden 2013 lopulla hän pääsi ajamaan Yhdysvaltain ja Brasilian GP:n vapaissa harjoituksissa toista Toro Rosson autoa.


title: Daniil Kvjat

text: Kvjat ajoi heti kauden avauskilpailussa pisteille sijoituttuaan yhdeksänneksi. Hänestä tuli kaikkien aikojen nuorin MM-pisteille ajanut F1-kuljettaja. Aiempi ennätys oli Sebastian Vettelillä. Myöhemmin kaudella 2015 Max Verstappen rikkoi ennätyksen kahdella vuodella. Niinikään Malesiassa Kvjat ajoi pisteille, kymmenenneksi. Myös Kiinassa Kvjat oli kymmenes. Monacossa Kvjat keskeytti ensimmäistä kertaa. Kvjat saavutti seuraavat pisteensä Britanniassa yhdeksännellä sijalla. Myös Belgiassa hän ajoi yhdeksänneksi. Saksassa Kvjat kolaroi Sergio Pérezin kanssa pyörähtäen kolarin seurauksena. Myöhemmin kilpailussa Kvjat keskeytti auton sytyttyä liekkeihin. Venäjän aika-ajoissa Kvjat ajoi itsensä peräti viidenneksi, mutta putosi kilpailussa 14:nneksi. Kauden päätösosakilpailussa Kvjat keskeytti. Kvjat sijoittui kauden aikana parhaimmillaan kolmesti yhdeksännelle sijalle. Kvjat saavutti debyyttikaudellaan kahdeksan pistettä ollen MM-sarjan 15., hän jäi selvästi tallitoverinsa Jean-Éric Vergnen taakse, joka oli 22 pisteellään MM-sarjan 13.


title: Daniil Kvjat

text: Kaudella 2015 Kvjat ajoi Red Bull -tallissa tallikaverinaan Daniel Ricciardo, Sebastian Vettelin siirryttyä Ferrarille. Australiassa Kvjat keskeytti kilpailun lähtöruutuun-ajokierroksella. Malesiassa Kvjat ajoi ensimmäistä kertaa Red Bull -kuljettajana pisteille, yhdeksänneksi. Kiinassa Kvjat joutui keskeyttämään. Monacon osakilpailuun Kvjat lähti viidennestä ruudusta, mutta nousi jo startissa ohi Daniel Ricciardon, ja ajoi neljäntenä ruutulipulle. Unkarissa Kvjat ajoi urallaan ensimmäistä kertaa palkintokorokkeelle ollen toinen. Belgiassa Kvjat ajoi neljänneksi. Singaporessa Kvjat lähti ruudusta neljä, mutta putosi turva-autojen ja hitaan varikkopysähdyksen myötä kuudenneksi. Japanin aika-ajoissa Kvjat ajoi rajusti seinään. Kolarin seurauksena Kvjat joutui lähtemään kilpailuun varikkosuoralta. Kilpailussa Kvjat ajoi 13:nneksi. Kotikilpailussaan Venäjällä Kvjat sijoittui viidenneksi. Meksikossa Kvjat taisteli pitkään kolmannesta sijasta, mutta joutui kilpailun lopulla taipumaan Valtteri Bottakselle ollen maalissa neljäs. Kvjat päätti kautensa Abu Dhabissa kymmenenteen sijaan. Kvjat keräsi 95 pistettä, ja oli tallikaverinsa edellä maailmanmestaruuspisteissä.


title: Daniil Kvjat

text: Kvjatin osalta Australian osakilpailu jäi edellisen kauden tapaan ajamatta, kun Kvjatin Red Bulliin tuli sähkövika lämmittelykierroksella. Seuraavassa kilpailussa Bahrainissa Kvjat kuitenkin avasi pistetilinsä ollen seitsemäs. Kiinan osakilpailussa Kvjat oli kolmas. Venäjällä Kvjat törmäsi radan toisessa mutkassa Sebastian Vettelin auton perään. Mutkaa myöhemmin Kvjat törmäsi toistamiseen Vetteliin, kiilaten hänet ulos radalta. Kvjat sai 10 sekunnin aikarangaistuksen ja rangaistuspisteitä kolareista ja joutui luovuttamaan paikkansa Red Bullilla Max Verstappenille jo seuraavaan kilpailuun Espanjaan. Kvjat palasi takaisin Toro Rosson kilpakuljettajaksi. Kvjat oli Espanjan GP:ssä kymmenes ajaen samalla uransa ensimmäisen nopeimman kierroksen. Monacossa Kvjat kärsi kilpailun alussa teknisistä ongelmista ja kolaroi myöhemmässä vaiheessa Kevin Magnussenin kanssa keskeyttäen kilpailun. Itävallan GP:n aika-ajoissa Kvjat ajoi rajusti seinään ja joutui lähtemään kilpailuun varikkosuoralta. Itse kilpailu jäi kesken jo alkukierroksilla. Singaporessa Kvjat ajoi pisteille, yhdeksänneksi lähdettyään kilpailuun ruudusta seitsemän. Kvjat ei ajanut enää loppukauden kilpailuissa pisteille.


title: Daniil Kvjat

text: Kaudella 2017 Kvjat jatkoi Toro Rosson kilpakuljettajana. Kvjat joutui antamaan ajajapaikkansa Pierre Gaslylle Malesiassa ja Japanissa ja sai lopullisesti potkut tallista lokakuussa Yhdysvaltain osakilpailun jälkeen. Kvjat keräsi kauden aikana viisi pistettä ja sijoittui MM-sarjan 19:nneksi.


Daniil Kvjat


title: Daniil Kvjat

text: Kaudelle 2019 Kvjat palasi Toro Rosso -tallin kilpakuljettajaksi syyskuussa 2018 julkistetulla sopimuksella.


title: Daniil Kvjat

text: • Abu Dhabin GP:ssä 2014 jaettiin tuplapisteet.


title: One for Sorrow

text: One for Sorrow on suomalaisen metalliyhtye Insomniumin vuonna 2011 julkaistu viides studioalbumi. Metallilehti "Inferno" nimesi "One for Sorrow’n" vuoden suomalaiseksi metallialbumiksi 2011. Suomen albumilistalla albumi sijoittui parhaimmillaan kuudenneksi. Levy oli ensimmäinen, jolla kuultiin kitaristi Ville Frimanin puhdasta laulua Niilo Seväsen örinän rinnalla.


title: MDNA

text: MDNA on yhdysvaltalaisen popartisti Madonnan kahdestoista studioalbumi. Albumin nimi MDNA on lyhenne Madonnasta. Albumi julkaistiin 23. maaliskuuta 2012 Saksassa, Australiassa, Pohjoismaissa ja Thaimaassa sekä muualla maailmassa 26. maaliskuuta. Albumi on Madonnan ensimmäinen Live Nationin ja Interscope Recordsin kanssa hänen vaihdettuaan levy-yhtiötä. Albumin ensimmäinen single, ”Give Me All Your Luvin’”, julkaistiin helmikuun 3. päivä digitaalisesti. Singlen demo vuosi internetiin marraskuussa 2011.


title: MDNA

text: Joulukuussa 2010 Madonna kertoi Facebookissa haluavansa ”hikoilla ja tehdä uutta musiikkia tanssittavakseen”. 4. heinäkuuta 2011 Madonnan manageri Guy Oseary vahvisti Madonnan aloittaneen 12. studioalbuminsa nauhoitukset. Albumin avaussingle Give Me All Your Luvin’ vuosi internetiin 8. marraskuuta nimellä ”Give Me All Your Love”. 15. joulukuuta tiedotettiin, että albumi tullaan julkaisemaan maaliskuussa 2012. Billboard-lehden lukijaäänestyksessä "MDNA." äänestettiin vuoden 2012 odotetuimmaksi albumiksi.


title: MDNA

text: V Channel Australian haastattelussa Martin Solveig, yksi albumin tuottajista, kommentoi Madonnan mukanaoloa studiossa. Hänen mukaansa Madonna osallistui merkittävästi albumin tuottamiseen. Albumi tulee olemaan Madonnan debyyttialbumi Live Nationin ja Interscope Recordsin kanssa. Ennen vuonna 2007 solmittua sopimusta Madonnalla oli koko hänen aiemman uransa kattanut levytyssopimus Warner Bros. Recordsin kanssa.


title: MDNA

text: 3. helmikuuta albumin kappaleiden nimien julkaisun jälkeen syntyi lievää kiistanalaisuutta kappaleesta ”Girl Gone Wild”. Joe Francis, samannimisen tavaramerkin omistaja, uhkasi haastaa Madonnan oikeuteen, mikäli hän esittäisi kappaleensa Super Bowl'n väliaikashow'ssa. Haasteen mukaan kappaleen nimi rikkoo osavaltion ja liittovaltion tavaramerkkilakeja luvattomalla käytöllään. NFL tiedotti myöhemmin ettei ”Girl Gone Wild” kuulu Madonnan esityslistalle Super Bowl'n väliajalla.


title: MDNA

text: Madonna julkisti uuden albuminsa nimen The Graham Norton Show'ssa 11. tammikuuta 2012. Albumin nimi, "MDNA" on näennäinen lyhenne Madonnan nimestä. Albumin nimestä nousi pian nimen julkaisun jälkeen kohu, sillä se on kirjoitusasultaan hyvin lähellä huumausaine ekstaasia (MDMA). Monet huumeita vastustavat järjestöt arvostelivat albumin nimivalintaa harkitsemattomaksi.


title: MDNA

text: Albumin kansikuvan otti Mert and Marcus. Kuvauksen ohjaajana oli italialais-brasilialainen Giovanni Bianco.


title: MDNA

text: Albumin Deluxe-versio tuli ennakkomyyntiin 3. helmikuuta iTunes Storessa 51 maassa eri puolilla maailmaa. Albumi nousi 49 maassa myydyimmäksi 12 tunnin kuluttua julkaisusta.


title: MDNA

text: ”Give Me All Your Luvin’” julkaistiin ensimmäisenä singlenä albumilta 3. helmikuuta 2012. Muutama lyhyt pätkä kappaleen demosta vuosi internetiin 8. marraskuuta 2011. Myöhemmin saman päivän aikana koko demoversio vuosi nettiin. Muutaman tunnin kuluttua vuodosta kappaleesta tuli yksi keskustelluimmista aiheista yhteisöpalvelu Twitterissä. Kuukausi vuodon jälkeen espanjalainen 31-vuotias mies pidätettiin epäiltynä kappaleen vuotamisesta.


title: MDNA

text: Kappaleen musiikkivideo sai ensi-iltansa American Idol -ohjelman yhteydessä 2. helmikuuta. YouTubessa video julkaistiin 3. helmikuuta. Kappaleella vierailevat Nicki Minaj ja M.I.A..


title: MDNA

text: 10. helmikuuta Madonna vahvisti kappaleen ”Girl Gone Wild” olevan albumin seuraava single.. 21.03.2012 Madonna julkaisi kappaleen musiikkivideon, joka aiheutti kohua nahka-asuillaan ja alastomilla miehillään. Parin päivän kuluttua kappale sai 18 ikävuoden rajoituksen. 11. huhtikuuta 2012 Guy Oseary ilmoitti, että kolmanneksi singleksi valittiin Turn Up The Radio.


title: MDNA

text: Madonna esiintyi Super Bowl'n väliaikashow'ssa Lucas Oil Stadiumilla Indianapolisissa 5. helmikuuta 2012. Cirque du Soleil'n ja Jamie Kingin visualisoimassa show'ssa hän esitti kappaleet ”Vogue”, ”Music”, ”Give Me All Your Luvin’”, ”Open Your Heart”, ”Express Yourself” ja ”Like a Prayer”. Show'ssa esiintyivät Madonnan kanssa myös LMFAO, Nicki Minaj, M.I.A. ja Cee Lo Green. Ottelu ja sen väliaikashow televisioitiin useissa maissa. Pelkästään Yhdysvalloissa lähetystä seurasi yli 111 miljoonaa katsojaa.